Beograd, 31. Januar, 2019. godine - Nakon što je odabirom od 704 prijavljena prizvoda u prvi krug selekcije ušao 51 proizvod, zvanično prvi dm inkubator počeće sa radom 01. februara, 2019. godine. Priliku da unaprede svoj posao i predstave svoje proizvode na policama dm drogerija dobilo je 20 kompanija, u okviru projekta koji zajednički sprovode dm drogerie-markt, Razvojna agencija Srbije, USAID projekat za konkurentnu privredu, Nacionalno udruženje za razvoj organske proizvodnje Serbia Organica i Fakultet primenjenih umetnosti.\nOd ukupno pregledana 704 proizvoda prijavljena u okviru javnog konkursa, stručna komisija donela je odluku da 51 proizvod iz segmenta prehrane i kozmetike ulazi u dm inkubator. Ovaj projekat organizovan je u partnerstvu kompanije dm drogerie-markt sa USAID Projektom za konkurentnu privredu, Razvojnom agencijom Srbije (RAS), Nacionalnim udruženjem za razvoj organske proizvodnje Serbia Organica i Fakultetom primenjenih umetnosti.\nOva inicijativa ima za cilj i da skrene pažnju na značaj saradnje između privatnog, javnog i akademskog sektora u iznalaženju inovativnih poslovnih rešenja, koja doprinose i lokalnom ekonomskom razvoju.\n„Kao jedan od nosilaca aktivnosti usmerenih ka podršci privrednom razvoju, smatramo izuzetno značajnim činjenicu da je jedan od vodećih evropskih trgovinskih lanaca prepoznao značaj koji mala privreda može doneti ekonomskom razvoju Srbije u celini. Inicijativa dm inkubator je mogućnost da kroz sinergiju znanja i iskustva privatnog i javnog sektora i međunarodnih institucija, najpre prepoznamo potencijalne proizvode koje tržište traži, a zatim ih kroz inkubator, dodatno podržimo i usmerimo kako bi se našli na dm policama. Ovo je jedinstvena prilika za inovativne srpske proizvode da se kroz dm plasiraju na domaćem, a potencijalno u budućnosti i ino tržištu”, navela je Ana Žegarac, direktorka Sektora za međunarodnu saradnju Razvojne agencije Srbije (RAS).\nKroz tehnološku podršku stručnjaka u segmentu prehrane, kao i eksperata u segmentu kozmetologije, stručnu pomoć menadžera asortimana iz dm-a i podršku Fakulteta primenjenih umetnosti na polju redizajna i dizajna pakovanja, projekat dm inkubator pružiće odabranim malim i srednjim kompanijama sa značajnim potencijalom rasta sva potrebna znanja i resurse.\nRedizajn ambalaže, primena najsavremenijih brend strategija razvoja i sastava proizvoda, samo su neki od segmenata obuke dm inkubatora. Svojim iskustvom i ekspertizom, organizatori projekta će u saradnji sa stručnjacima voditi proizvođače od 01. februara do 30. aprila 2019. godine kroz proces unapređenja proizvoda kako bi bili spremni za izlazak na tržište, nakon čega će biti odabrani finalisti projekta koji će svoje proizvode plasirati na policama dm drogerija širom zemlje.


Razgranata krošnja srpskog porodičnog stabla - ASA\nObjašnjavanje srpskih rodbinskih odnosa predstavlja zahtevan zadatak, pogotovu ako je učenik sa druge strane ekrana izvorni govornik engleskog jezika. Odrasla osoba naviknuta na krajnje sveden sistem leksema za označavanje članova porodice mogla bi se osetiti obeshrabrenom kada naiđe na jedno tako razgranato porodično stablo kakvo je srpsko. Uporedimo samo sledeći primer: univerzalnim parom aunt – uncle u engleskom jeziku označavaju se porodični odnosi za koje u srpskom jeziku postoje tri različita para konkretnijih značenja: stric – strina, ujak – ujna, tetka – teča. Blisko tome jeste navikavanje na nešto slobodniju upotrebu reči brat i sestra, koje se, za razliku od engleskog brother i sister (koji se u engleskom odnose samo na rođenog brata ili sestru), koriste i za označavanje širih rodbinskih odnosa, uz moguću specifikaciju – od tetke, od ujaka, od strica (nasuprot univerzalnoj engleskoj reči cousin). Situacija se posebno komplikuje kada se dođe do onih „grana” kojima se u engleskom označavajy tzv. „in-laws” – ko će pohvatati značenja reči svekrva, tašta, zaova, šurak, tast, snaja, zet, svekar?!


Oznake: život - informativa.ba\n08. Mar. 2020 u 19:19 Svake godine sve skuplje životne namirnice, plaćama građani jedva pokrivaju elementarne stvari\nIz godine u godinu se povećavaju cijene namirnica, i tako stvaraju novi udarac na džepove građana. Prema posljednjim podacima Saveza samostalnih sindikata BiH, potrošačka korpa za prošli mjesec iznosila je 2.053\n21. Mar. 2019 u 08:52 Vrijediš onoliko koliko imaš materijalnih dobara. To u suštini nije ni blizu istini?! | Zablude koje nas koštaju unutarnjeg mira\nJedna od velikih istina društvenog marketinga je ta da vrijediš onoliko koliko imaš materijalnih dobara. To u suštini nije ni blizu istini, zato mnogi od nas upadaju u zamku. U\n23. Feb. 2019 u 12:19 Izbjegavajte ovu hranu koja vas čini depresivnim\nBRZA HRANA Prema studiji iz 2017. godine, ljudi koji često jedu brzu hranu imaju 51 veći procenat da razviju neki oblik depresije u poređenju sa onima koji ne jedu hamburgere, hot


Aug 27, 2021 Human Synergistics\nHuman Synergistics Srbija obeležava svoj 15. rođendan na tržištu Srbije i regiona, kao vodeća kompanija specijalizovana za razvoj metodologije i primenu alata u oblasti organizacionog razvoja. Prvi u regionu sa fokusom na organizacionu kulturu, uticaj lidera i grupnu dinamiku inicirali su i podržali mnoge organizacije u njihovim težnjama da budu produktivnije, uspešnije i značajnije u svom okruženju.\nOsnovan 1971. godine u Čikagu, Human Synergistics International je pionir inovacija u organizacionom razvoju. Danas ima čak 19 kancelarija širom sveta, a lokalna u Srbiji sa sedištem u Beogradu jedina je u našem regionu.\nU prethodnih 50 godina više od 8 miliona ispitanika učestvovalo je u izradi metodologija za unapređenje organizacija, timova i pojedinaca. Preko 3.100 akreditovanih konsultanata, kao deo ovog internacionalnog tima, svakodnevno pomaže kompanijama da podrže svoje zaposlene i povećaju učinak usredsređujući se na razvoj konstruktivnih ponašanja.\nU našem regionu ova kompanija sarađuje sa različitim organizacijama i pojedincima, uključujući poslovni, javni i neprofitni sektor, zatim sa stručnjacima iz oblasti ljudskih resursa, organizacionog razvoja, internim i eksternim konsultantima i obrazovnim institucijama.\nHuman Synergistics Srbija specijalizovao se u merenju i razvoju organizacione kulture i klime, uticaja lidera i menadžera, sinergije timova, kao i stilova ponašanja pojedinaca. Metode koje koriste baziraju se na preko 30 proizvoda i alata prilagođenih našem tržištu, uključujući i globalno prepoznat OCI® (Organizational Culture Inventory®) – Upitnik za utvrđivanje organizacione kulture. Ovaj alat pomaže organizacijama da procene, razumeju i unaprede svoju kulturu, razumeju kako ona funkcioniše, šta zaista podrazumeva i kakav uticaj ima.\nOd svog osnivanja na našim prostorima pre 15 godina preko 3.000 lidera i 250 organizacija ukazalo je svoje poverenje Human Synergistics-u u Srbiji kako bi bolje razumeli ono što im je ranije bilo neshvatljivo i nemerljivo. Obezbeđujući tačne i metodološki proverene informacije, Human Synergistics pomaže organizacijama da upravljaju svojom sadašnjošću i da oblikuju razvoj i unapređenja u budućnosti.


Mirković razočaran, Rogan žali zbog penala - Sportske.net\nMirković razočaran, Rogan žali zbog penala\nPrvi utisci trenera Partizana i Spartaka ŽK posle današnjeg remija u Kuli.\n''Grobari'' imaju zanimljiva objašnjenja - Kakva je veza između Partizana i ''bezbednosne situacije u Nigeriji''? (TVITOVI)Ne može Stojke i da daje golove, Partizan pao na četvrto mesto!''Arena'' analizirala spornu situaciju u Kuli - penal, ofsajd, ili ništa od toga?Mirković se izjasnio, on mora da ostane i na proleće u Partizanu?Poluvreme - ''Grobari'' veličaju svog ljubimca, a hoće li opet biti polemike zbog penala? (TVITOVI)\nTrener fudbalera Partizana Zoran Mirković rekao je danas da je razočaran što njegova ekipa nije osvojila sva tri boda u meču protiv Spartaka i istakao da su crno-beli "protraćili prvih 45 minuta".\n"Prvih 45 minuta smo protraćili, bez igre, bez potrebne agresije... Drugo poluvreme je bilo mnogo bolje, međutim, nismo uspeli da damo gol i mogu da kažem da sam razočaran što nismo dobili utakmicu", rekao je Mirković za Arenu sport posle meča.\nFudbaleri subotičkog Spartaka i Partizana odigrali su danas u Kuli nerešeno 0:0, u utakmici 12. kola Super lige Srbije.\nNa pitanje novinara da li ovaj neuspeh može da se pripiše i tome što njegova ekipa nije bila kompletna do četvrtka, Mirković je odgovorio: "Može da se kaže tako, ali mi moramo da igramo mnogo bolje".\n"Loše smo ušli u utakmicu, prolazili su nam minuti u prvom poluvremenu, ništa nismo radili. Spartak je igrao dobro, imao je i svoju šansu, imao je penal... Jednostavno, nismo bili onakvi kakvi je trebalo da budemo", dodao je trener Partizana.\nTrener Spartaka Predrag Rogan rekao je da je njegova ekipa zasluženo osvojila bod.\n"Ja sam u najavi utakmice rekao da je Partizan favorit, a da moji momci imaju obavezu da pokažu da poseduju potencijal veći nego što to tabela pokazuje... Mislim da smo zasluženo uzeli mod. Možda ostaje žal za promašenim penalom, ali to je sastavni deo fudbala. Idemo dalje, prvenstvo se tek zahuhtava. Mi imamo obavezu da pokušamo da Spartak što pre približimo gornjem delu tabele", rekao je Rogan.\nCrno-beli su četvrti na tabeli Super lige sa 25 bodova, dok je Spartak na pretposlednjem, 15. mestu sa devet osvojenih bodova.\nPartizan u narednom kolu dočekuje Napredak, a Spartak gostuje Mladosti.


INFORMACIONI SISTEM SAVEZA PRONALAZAČA BEOGRADA\nUrađen je izveštaj o izvršenju ovog projektnog zadatka, sa sledećim zaključcima:\nUrađena je u celosti I faza (prva godina) Integralnog informacionog projekata pronalazača po planu i programu koji su kroz projekat definisani u sklopu odobrenih finansijskih sredstava.\nPolazeći od činjenice da su delokrug rada Saveza i ukupno delovanje kroz realizaciju mnogih aktivnosti mnogо veći i kompleksniji jasno je da je ostvaren početni korak u ukupnom razrešenju ove vrlo obimne materije. Očekuje se da se projektovani zadaci nastave u cilju sve obuhvatnijeg rada na celovitom integralnom informacionom sistemu Saveza.\nRealizacijom ovog projekta Savez pronalazača se uključio u savremene tokove informisanja i korišćenjem novih tehnologija komunikacije stvorili su se početni uslovi za brže i efikasnije delovanje u rešavanju mnogih zadataka i aktivnosti Saveza.\nNa ovaj način su u značajnoj meri zadovoljeni i mnogi korisnici kao što su Skupština grada Beograda, Privredna komora Beograda, Ministarstvo za nauku tehologiju i razvoj Srbije, samostalni pronalači i, kolektivni članovi, mnogi preduzetnici i preduzeća korisnici usluga Saveza i realizatori patentnih rešenja, Vojska Jugoslavije, Savezni zavod za intelektualnu svojinu, i dr.\nOtvaranjem domena na Internetu i Web-sajta i rešavanjem informacionog toka u Savezu omogućena je šira komunikacija sa korisnicima i saradnicima u zemlji i svetu.\nRealizacijom ovog Projekta stvoreni su početni uslovi za prezentaciju značajnih pronalazaka i njihovu realizaciju u proizvodnji posebno malih i srednjih preduzeća i čime pospešuje veće zapošljavanje.\nRealizacijom ovog projekta stvoreni su uslovi za neposredan kontakt sa pronalačima u zemlji i inostranstvu koji učestvuju na izložbi «Pronalazaštvo Beograd 2002.» i drugim pronalazačkim manifestacijama.\nPolazeći od projektovanih perfomansi sistema integralnog informacionog sistema, jasno je, da ovaj sistem treba razvijati kroz duži vremenski period i preporučuje se nastavak rada na projektu i u narednom periodu, realizacijom planiranih zadataka i proširujući odnosne zadatke u skladu sa novim saznanjima i tokovima savremene komunikacije kako u relizaciji organizacione strukture Saveza tako i razvojem novog hardvera i softvera, primene gotovih paketa i programa i dr.


Program buduće Vlade Kantona Sarajevo nije objavljen do kraja prošle sedmice - Istinomjer\nGostujući u emisiji “Jedan” u programu BHRT-a, emitovanoj 26. 11. 2020. godine, predsjednik Naše Stranke Predrag Kojović je najavio objavljivanje programa rada buduće Vlade Kantona Sarajevo do kraja sedmice, odnosno do 29. novembra.\nU sklopu emisije, Kojović je govorio o prioritetima buduće Vlade, a svoje izlaganje o ovoj temi je započeo najavom programa rada:\nProgram će biti gotov, mi ćemo ga predstaviti javnosti do kraja ove sedmice.\nPredrag Kojović, 26. 11. 2020.\nSličnu najavu je imao i Saša Magazinović, član Socijaldemokratske partije Bosne i Hercegovine, ali je on predstavljanje programa najavio za iduću sedmicu:\nSastanak je rezultirao dogovorom koji ide u dva smjera. Prvo, da se program i mjere na kojima radimo duži period moraju završiti do kraja sedmice te će vjerovatno iduće sedmice biti predstavljeni javnosti.\nSaša Magazinović, 24. 11 .2020.\nNa sjednici održanoj 30. novembra, zastupnici u Skupštini Kantona Sarajevo su izglasali nepovjerenje aktuelnoj Vladi. Iako se čini da je pitanje dana kada će nova većina u kantonalnoj Skupštini oformiti novu Vladu, jasno je da do kraja prošle sedmice program rada iste nije objavljen.\nU skladu s gore navedenim, Istinomjer obećanje Predraga Kojovića o predstavljanju programa buduće Vlade KS ocjenjuje kao neispunjeno.\nNarednih dana ćemo pratiti da li će obećanje Saše Magazinovića, da će program biti objavljen u tekućoj sedmici, biti ispunjeno.


Predsednik Srbije Aleksandar Vučić primio je danas ambasadorku Kine Čen Bo, koja mu je uručila pismo predsednika Si Đinpinga, u kojem kineski lider Vučiću čestita rođendan i, između ostalog, kaže da pridaje veliku pažnju odnosima između dve zemlje.\nU čestitiki se, između ostalog, navodi da odnosi Kine i Srbije imaju jak trend razvoja.\n"U toku je aktivna realizacija važnih dogovora koje smo postigli na sastanku u Pekingu u septembru prošle godine. Saradnja naših dveju zemalja se produbljuje i konkretizuje u različim oblastima.\nPridajem veliku pažnju odnosima između Kine i Srbije i spreman sam da sa Vama uložim napore za promovisanje Sveobuhvatnog partnerstva Kine i Srbije, kako bi postigli još jači napredak u cilju veće dobrobiti dveju zemalja i dvaju naroda", piše u čestitki Su Đinpinga.\nKako se dalje navodi, on Vučiću želi "dobro zdravlje i puno uspeha".\nU razgovoru da ambasadorkom, Vučić je rekao da se temeljno priprema za učešće na Drugom forumu lidera za međunarodnu saradnju Pojas i put, sa željom da i sledeća njegova poseta Kini bude uspešna kao i prethodne.\n- Iako je Srbija mala po prostoru koji zauzima i po broju stanovnika, ona je veliki prijatelj i pouzdan partner Kine - naglasio je predsednik Vučić.\nROĐENDANSKI POKLON Vučić dobio šarplaninca Paka, "brata" PUTINOVOG PAŠE (FOTO\nVučić čestitao rođendan Putinu, predsednik Rusije odgovorio: "Vidimo se u Srbiji"\ntanja Čast je imati Kinu za prijatelja\nBoka Super oni su dobri za saradnju.\nIvan I ovo je dokaz da je Kina uz Rusiju naš najbolji i najiskreniji prijatelj!\nMaja Кина има доста великих инвестиција у Србији и сигурно неђе дозволити да буду угрожене.\nOlja Kina pripomaže koliko je u njenom dometu i hvala joj na tome.\nSanja Bravo za Narodnu Republiku Kinu.\nbin Saradnja Srbije i KIne je pozeljna.\nTito A narod sve gladniji i gladniji! Emigracija nikad veca i beda dok ovi nesto produbljuju.\nmimi konkretna pomoc od kine\nJanaćko I treba da imamo sa Kinom sve bolje i bolje odnose.Mogu dosta toga da nam pomognu i sto se tice ekonomskog i sto se tice vojnog prosperiteta.


Vjekoslav Petričević, ministar privrede i preduzetništva RS: Cilj veće plate u privredi - Glas Srpske\nMilijana Latinović 22.02.2020 09:54\nUprkos nepovoljnim globalnim trendovima, privreda u Republici Srpskoj lani je ostvarila uglavnom pozitivne rezultate. Pokrivenost uvoza izvozom bila je rekordnih 76 odsto, zabilježen je značajan rast plata, a veće plate u privredi od prosječnih u javnoj upravi ostaju naš cilj.\nRekao je to u intervjuu za “Glas Srpske” ministar privrede i preduzetništva RS Vjekoslav Petričević ističući da je iza tog ministarstva veoma uspješna godina.\n- Prošli smo kroz period strukturisanja, postavljanja ministarstva na noge, formiranja resora i stručnih timova i smatram da smo uradili dobar posao. U novu godinu smo ušli sa iskustvom i ambicijom da budemo još bolji. Ocjenu našeg rada daće privrednici - rekao je Petričević.\nGLAS: Kakvi su trenutni ekonomski pokazatelji u Srpskoj i šta možemo očekivati do kraja ove godine?\nPETRIČEVIĆ: Ekonomska kretanja će dijelom zavisiti od globalnih i regionalnih ekonomskih trendova, kao i od našeg rada, angažmana i ulaganja. U prošloj godini smo imali pad industrijske proizvodnje, ali je on donekle nadoknađen rastom u drugim privrednim granama. Naša industrijska proizvodnja je vezana za izvoz i globalno tržište. Ako se izvozna tržišta nalaze u stagnaciji ili recesiji to će se osjetiti i kod nas. Ipak, lani je ostvaren ekonomski rast i očekujem nastavak tog trenda. Privrednici koji su od marta 2019. povećali plate radnicima mogu aplicirati za povrat do 70 odsto poreza i doprinosa na uvećani dio zarade.\nGLAS: Koji su najveći izazovi sa kojima se suočava privreda Srpske?\nPETRIČEVIĆ: Nedostatak kvalifikovane radne snage trenutno je najveći izazov i zbog toga je važno da radimo na reformi školstva kako bismo pratili aktuelne trendove na tržištu rada i stvarali kadrove koji su potrebni privredi.\nGLAS: Na koji način je ministarstvo doprinijelo poboljšanju poslovnog ambijenta u Srpskoj?\nPETRIČEVIĆ: Sprovodimo program postinvesticione podrške, koji podrazumijeva posjete privrednicima tokom kojih se analiziraju uslovi poslovanja i prijedlozi za njegovo unapređenje. Donesen je prijedlog mjera za unapređenje poslovnog ambijenta koji podrazumijeva podršku privrednicima u zapošljavanju i zadržavanju radne snage, smanjenje parafiskalnih i administrativnih opterećenja privrede i unapređenje uslova za tehnološki razvoj. Osim toga, reformom Zavoda za zapošljavanje ide se ka kvalitetnijoj podršci privredi i građanima.\nGLAS: Koji su planovi ministarstva u ovoj godini?\nPETRIČEVIĆ: Radimo na donošenju zakona o sporazumnom vansudskom finansijskom restrukturiranju u cilju da se preduzetniku koji se nađe u finansijskim teškoćama, pomogne da nastavi održivo poslovanje. Fokusiraćemo se i na razvoj domaćeg privrednog potencijala. Očekujemo da će Zakon o podsticajima značajno doprinijeti rastu plata u privredi, što će sa podsticajima za tehnološki razvoj donekle ublažiti efekte povećanja odlaska radnika.\nGLAS: Da li domaća privreda trpi posljedice virusa korona i kakve su prognoze za dalje?\nPETRIČEVIĆ: Posljedice za sada nisu velike, ali postoje. Nekoliko privrednika koji sarađuju sa kompanijama iz Kine nam je reklo da imaju probleme sa kašnjenjem isporuke materijala koji se koriste u proizvodnji. Drugi imaju problem sa trgovačkom robom kojoj je usporena dostava, a očekujem i da ćemo zabilježiti pad broja turista iz Kine koji su posljednjih godina bilježili značajan porast.\nGLAS: Koji su najznačajniji projekti koje ste realizovali?\nPETRIČEVIĆ: Usvojen je Prijedlog zakona o izmjenama Zakona o privrednim društvima koji je opredjeljenje Vlade da se nastavi sa reformom o registraciji privrednih subjekata. Usvojene su i izmjene i dopune Zakona o razvoju malih i srednjih preduzeća, kao i izmjene i dopune Zakona o zanatsko-preduzetničkoj djelatnosti, kojima se predlaže potpuno usaglašavanje definicije malih i srednjih preduzeća u Srpskoj sa propisima EU. Zakonom o podsticajima u privredi RS stvoreni su povoljni uslovi za povećanje plata zaposlenih u realnom sektoru, priliv investicija, te privredni rast i zapošljavanje, a propisano je i uvođenje jedinstvenog registra podsticaja koji se dodjeljuju na republičkom i lokalnom nivou. Potpisan je i Memorandum o namjerama za saradnju u oblasti tehnološkog razvoja i inovacija u Moskvi sa ruskom državnom korporacijom “Rostex”.


Milion dolara za borbu protiv korupcije - CIN\nMilion dolara za borbu protiv korupcije\nPatrick S. Moon, američki ambasador u Bosni i Hercegovini (BiH), kaže da je korupcija u ovoj zemlji druga na listi problema, odmah poslije nedostatka radnih mjesta. Govoreći na današnjoj konferenciji održanoj povodom predstavljanja projekta Antikorupcijske mreže BiH (ACCOUNT), Moon je rekao da korupcija sputava ekonomski rast, odbija investitore, smanjuje broj radnih mjesta i podstiče organizirani kriminal.\nMoon je rekao da je za vladu njegove države borba protiv korupcije u BiH prioritetna. Zbog toga će kroz Američku agenciju za međunarodni razvoj (USAID) uložiti oko milion dolara za trogodišnji program čiji će cilj biti provedba antikorupcijske reforme. Sredstva američkog naroda će biti utrošena na umrežavanje civilnih organizacija u borbi protiv korupcije, pod nazivom Anti-Corruption Civil Organizations Unified Network (ACCOUNT).\nNa današnjoj konferenciji u Sarajevu, na kojoj je projekt predstavljen, rečeno je da će se kroz ACCOUNT okupiti razne organizacije civilnog društva, čiji će zajednički cilj biti praćenje provedbe antikorupcijskih reformi i vršenje pritiska na lokale vlasti kako bi se reforme ubrzano provele. Provedbe reformi će biti praćene kroz pet oblasti: zdravstvo, obrazovanje, privredu, pravosuđe i javnu upravu, s tim da će za svaku oblast biti po jedna radna grupa. Koordinatori projekta su Centar za razvoj medija i analize (CRMA) i Infohouse udruženje koje se bavi informacionim obrazovanjem društva i ljudskim pravima.\nPrema indeksu percepcije korupcije Transparency Internationala (TI) u BiH, na listi od 182 zemlje, BiH se nalazi između 91. i 94. mjesta, što je daleko iza 27. zemlje članice Evropske unije (EU).


Rad javnih službi zavisi od političke volje\nBeta 15. maja 2016. 13:20\nPojačane kontrole rada noćnih klubova u Cetinjskoj i okolnim centralnim ulicama u Beogradu, koje su prema izveštaju gradske uprave sprovele komunalna i saobraćajna policija u noći 14. maja, samo potvrdjuju da rad javnih službi zavisi od političke volje, ocenili su danas udruženje „Beogradjani protiv noćne buke“ i skupština stanara Cetinjske ulice.\n„Kao i uvek, trebalo ih je ubedjivati da pošalju patrolu. Komunalna je bila, postoje i snimci, a muzika je pojačana čim su se udaljili. Stanari tvrde da im je od sastanka sa gradskim menadžerom sve gore“, navela je predsednica udruženja „Beogradjani protiv noćne buke“ Ana Davičo.\nDavičo je rekla da i da to udruženje i skupština stanara uvažavaju da Vesić želi da donese nove propise, iako već postoje propisi i Beograd već ima ovlašćenja, kao što su ovlašćenja ekološkog inspektora da zatvori lokal koji se ne pridržava rešenja o ograničenju buke, komunalnog policajca da pleni uredjaje posle ponovljenih prijava gradjana, ili gradjevinskog inspektora da naloži dodatnu zvučnu izolaciju.\nOna je u ime „svih Beogradjana“ zatražila i da na osnovu Zakona o lokalnoj samoupravi, Gradska uprava na svakih mesec dana od datog obećanja, dakle svakog 13. u mesecu objavljuje izveštaje o tome šta je konkretno uradjeno.\n„Nećemo dopustiti da ovo bude još jedno od bezbroj praznih obećanja. Ne tražimo progon noćnih klubova, već sprovodjenje propisa koji će obezbediti suživot svih Beogradjana bez ugrožavanja ičijih ljudskih i gradjanskih prava“, navela je Davičo.


Advokati bez računa :: emg.rs:: Sve najnovije ekonomske vesti i vesti dana - Srbija region svet, 2010\n19. avgust 2010. | 09:27\nAdvokatima u Srbiji, po svemu sudeći, neće biti uvedene fiskalne kase. Naime, Uredba koju je Vlada Republike Srbije donela, a koja je trebalo da stupi na snagu 1. septembra, ne može da bude primenjena jer šifra koja se do sada odnosila na pružanje advokatskih usluga više – ne postoji. Advokatske usluge, kako objašnjava Dragoljub Đorđević, predsednik Advokatske komore Srbije, sada spadaju u stručne, naučne, inovacione i tehničke delatnosti, a ne u komercijalne kako je to do sada bilo.\n– Osim na advokaturu, pomenuta uredba ne može da bude primenjena ni na koga jer šifre koje su se do sada odnosile na određene delatnosti više ne postoje. Drugi razlog, koji se tiče konkretno advokature, jeste činjenica da je Ministarstvo pravde uputilo dopis Ministarstvu trgovine i Ministarstvu finansija u kojem traži da advokatura bude definitivno izuzeta iz priče o fiskalizaciji – objašnjava Đorđević.\nKada bi htela da uvede fiskalne kase vlada bi, objašnjava Đorđević, morala da izmeni, a potom i uskladi šifre sa novom klasifikacijom delatnosti. To je, međutim, objašnjava Đorđević, teško izvodljivo s obzirom na to da je primena nove šifre za advokaturu, koju je vlada usvojila na sednici krajem jula, stupila na snagu.\n– Zbog osobenosti profesije siguran sam da fiskalnih kasa u advokaturi neće biti. Usvojen je novi zakon o klasifikaciji delatnosti koji su advokati dočekali sa odobravanjem, s obzirom na to da se po njemu advokati vode pod šifrom 6910, kao stručne, naučne, inovacione i tehničke delatnosti – kaže predsednik AKS.\nU rešavanje „problema fiskalizacije” advokati su se, prema rečima našeg sagovornika, uključili još početkom jula. Pribavili su mišljenja Saveta advokatskih komora i Udruženja pravnika Evrope, ekspertska mišljenja stručnjaka sa Instituta za uporedno pravo i Instituta društvenih nauka.\n– Mnogo smo se bavili poreskom politikom u odnosu na advokaturu, ali i na usaglašavanju klasifikacije (nomenklature) delatnosti. Kada to kažem, mislim na to da smo radili sve kako bismo izašli iz oblasti turizma, prodaje robe, usluga, s obzirom na to da advokatska delatnost nije komercijalna. Advokatura pruža pravnu pomoć koja je garantovana Ustavom Republike Srbije, Poveljom Ujedinjenih nacija i Evropskom dekleracijom o ljudskim pravima. Vođena je velika polemika u vezi sa promenom klasifikacije delatnosti. Vlada je stala na stanovište da treba da se usvoji nomenklatura koju su predložile Ujedinjene nacije, a koju je usvojila i Evropska unija. S obzirom na to da Srbija vodi politiku koja znači pridruživanje Evropskoj uniji, vlada se odlučila za novu nomenklaturu. Tako je advokatura dobila šifru 6910 koja označava naučne i stručne delatnosti – navodi Đorđević.\nOn kaže i da je vladi u ime advokata predloženo da im se omogući da pazar ne predaju dnevno s obzirom na to da neki od njih, zbog službenih obaveza u inostranstvu ili mestima van onih u kojima se nalaze njihove kancelarije, to nekada neće biti u mogućnosti da urade.\nAdvokatska komora Srbije, u kojoj je oko 7.000 advokata, početkom novembra prošle godine organizovala je protest upozorenja kako bi se sprečilo uvođenje fiskalnih kasa. Tada je apostrofirano da bi fiskalizacija omogućila izvršnoj vlasti da u svakom trenutku kontroliše rad advokata, kao i da bi poreski inspektori pod izgovorom da proveravaju ispravnost fiskalnih računa mogli da imaju uvid u predmet klijenata.\nLičnosti: Dragoljub Đorđević\nInstitucije: Ministarstvo pravde Srbije, Ministarstvo finansija Srbije, Ministarstvo trgovine i usluga Srbije, Vlada Srbije, Advokatska komora Srbije, Savet advokatskih komora, Udruženje pravnika Evrope\n20. avgust 2010. 09:17:11\n| Nada G. Novaković\n“Naučna“ odbrana advokata!\nOvo je epilog generalnog štrajka advokata Srbije održanog 9-12 novembra 2009. godine. Oni su za ta tri dana (ima ih 7000) blokirali ceo pravosudni sistem zemlje (i Tribunal u Hagu). Imali su jedan jedini zahtev-da im se ne uvedu fiskalne kase!. Dobro su se organizovali, svoj problem internacionalizovali i u rešavanje svojih problema uključili najviše organe vlasti. Svoj cilj su branili sa brojnim argumentima. Ovde navodim samo neke od njih:.1) advokatura je slobodna i nezavisna profesija koja ne može da se oprezuje fiskalnim računima; 2) u pitanju je poslovna „tajna“ i „poverenje“ advokata i klijenta, koje bi se ugrozilo; 3) ugrožavanje ljudskih prava na taj način (njihovih klijenata) nije evropski i civilizacijski ; 4) ne brane svoj lični interes već i javni (jer bi, nekim slučajem EU za ulazak Srbije mogla da traži ukidanje fiskalnih kasa nametnutih advokaturi) ; 5)fiskalna kasa ugrožava i druge građane, jer bi finansijska inspekcija ušla u podatke koji se tiču predmeta kojim se bave advokati; 6) finansijska inspekcija bi mogla da im zatvori kancelariju, pa šta će biti sa klijentima i advokatskim (valjda materijalno ugroženim) porodicama, 7) nemaju oni visoke zarade pa je bolje da i dalje plaćaju „paušalno“, 8) odriču se advokata koji rade za provcenat prodajom nekretnina; 9) ozbiljno tvrde da fiskalnih kasa kod te profesije nema u Evropi i svetu, 10) ne veruju u aroganciju vlasti, koja bi eventualno odbila njihove zahteve, 11) svesni su da mogu lako da blokiraju sistem i tako primoraju vlast da sedne sa njima i nađe i „dogovore o primerenom načinu uplate poreza“...\nZanimljivost ovog štrajka predstavlja i reagovanje najviših državnih organa. Državni sekretar u Ministarstvu pravde Slobodan Homen (po profesiji advokat) dao im je za pravo, tj da i dalje porez plaćaju paušalno. Ministar ekonomije Mlađan Dinkić je izjavljivao da im se neće popuštati. Ministar policije Ivica Dačić, kome su tada bile važne posete iz Holandije i procene koliko smo se približili EU, imao je drugačiji stav. On je apelovao i zalagao se „za neko odgovarajuće rešenje“. Ovo je značilo da za Dačića nije uopšte bilo važno što advokati ne poštuju „minimum rada“, niti što zaobilaze tek donete propise o načinu i mestu protesta i javnih demonstriranja. Gospodin Dragoljub Đorđević je predlagao da pored ministra rada, ekonomije, trgovine i premijera sastanku na kom bi se razgovaralo o problemima advokata može da prisustvuje i predsednik države lično:“Poslao sam faks u vaše ministarstvo (trgovine NN) i najavio da imam veliku želju da razgovaram s ministrom trgovine u prisustvu ministra rada i premijera vlade. Ako može i predsednik Republike Srbije ne bih imao ništa protiv. Dolaze tri evropska parlamentarca i želim da razgovaramo i postignemo kompromis“. Iz vašeg teksta saznajemo da su moćni advokati postali još moćniji. Nije im dovoljno da ne uvode fiskalne kase već promeniše i karakter delatnosti. Porazno je što u tome učestvuje i Institut društvenih nauka. Možda mu treba reklama u javnosti. Ostali su dužni javnosti da ponude naučne argumente po kojima je bavljenje naukom i advokaturom ista vrsta delatnosti. Prvi se večito, s pravom i iz opravdanih razloga, žale na svoj materijalni položaj. Drugi su među namoćnijima i materijalno najbolje stojećim interesnim grupama. Imaju i ugled, moć koja je višedimenzionalna. Da bi je odbranili, uvećali i „naučno“ zaštitili uspeli su da na svoju stranu pridobiju i naučne ustanove. Svaka čast ideji, učesnicima i rezultatima ovog poduhvata!\nIz teksta se vidi da je značajnu ulogu u zaštiti interesa advokata imalo Ministarstvo pravde preporukom da se isti ne plaćaju porez. To je još jedan dokaz uticaja izvršne vlasti na (ne)zavisnu sudsku. Advokatura je samo jedan njen deo, pa je priča o nezavisnosti tri grane vlasti definitivno poražena. Eto materijala za naučnike da na ovom primeru pokažu svoje umeće i javnost ubede u suprotno. Advokati su na taj način dobili višestruko više nego su pomenutim štrajkom tražili. Vlast je još jednom na delu dokazala da ima selektivan odnos prema različitim štrajkačima. Ukoliko su oni moćniji, interesno bliži i važni za vlast, njima se i popušta i dodatno se nagrađuju!\nU Briselu skup o kriminalu na Balkanu\n28. oktobar 2010. 09:10 |\n01. oktobar 2010. 13:10 |


Stijović- Hodža: Produbljivanje saradnje od velikog interesa za obje zemlje | Standard\nMinistarstvo poljoprivrede, šumarstva i vodoprivrede Sjeverne Makedonije ugostilo je danas delegaciju Crne Gore, koju je predvodio ministar poljoprivrede, šumarstva i vodoprivrede Crne Gore, Aleksandar Stijović sa državnom sekretarkom Nikolinom Mišnić.\nNa sastanku su definisane buduće aktivnosti za produbljivanje saradnje i postizanje mnogih zajedničkih ciljeva koji povezuju nas u susret poljoprivrednom, vodoprivrednom, fitosanitarnom, hidrometeorološkom, ekonomskom, kulturnom i istorijskom razvoju, saopšteno je iz tog resora.\n„Kao zemlje koje su u prošlosti pripadale istoj državi, vrijeme je za obnovu odnosa i intenziviranje saradnje, posebno u oblasti trgovine između dvije zemlje, koja se kontinuirano odvija bez većih problema u oblasti carina i fitosanitarne službe “, ocijenio je ministar Arjanit Hodža.\n“Takođe, do sada naše dvije zemlje nijesu potpisale bilateralni sporazum o saradnji u oblasti upravljanja vodama. Na današnjem sastanku pokrenuli smo inicijativu za početak pregovora za potpisivanje prvog ovakvog bilateralnog sporazuma, koji će omogućiti naučno -tehničku saradnju i razmjenu stručnih iskustava “, rekao je Hodža.\nIz resora ističu da je ovo prvi sastanak dva ministra poljoprivrede, za koji kažu, da će snažno doprinijeti unapređenju bilateralne saradnje između Crne Gore i Sjeverne Makedonije.\n„Za neke stvari ste ispred nas, a za neke je Crna Gora napredovala više od vas. Zato mislim da će produbljivanje saradnje biti od velikog interesa za obje zemlje. Uticaćemo na poboljšanje života, posebno u poljoprivrednom sektoru i razmenjivaćemo iskustva u svakoj oblasti, tako da možemo uticati na ukupnu ekonomiju, povećati trgovinu, poboljšati stanje u fitosanitarnom sektoru, vodoprivredi, hidrometeorologiji i svemu što ima snažan uticaj na razvoj poljoprivrede u obje zemlje”, istakao je Stijović.\nU okviru posjete, dodaju, danas su u prostorijama MPŠV -a održani početni radni sastanci između delegacije Crne Gore i direktora makedonskih agencija i uprava: Agencije za hranu i veterinu, Agencije za plaćanja, Uprave za vodoprivrede, Hidrometeorološke uprave i Politika Hidrometeorološke uprave.


USVOJITI BUDŽET I JAČATI FISKALNU ODGOVORNOST | RTV HIT\nHome Vijesti Brčko distrikt USVOJITI BUDŽET I JAČATI FISKALNU ODGOVORNOST\nJanuar 29, 2020 Objavio Novinar4 U Brčko distrikt, Vijesti Komentari su isključeni\nSupervizor za Brčko distrikt Majkl Skenlan razgovarao je sa predstavnicima lokalne vlasti, zvaničnicima i članovima poslovne zajednice o aktivnostima usmjerenim na ponovnom uspostavljanju fiskalne odgovornosti, razvoju infrastrukture i stimulisanju ekonomskog rasta privatnog sektora.\nOn je istakao da treba usvojiti budžet za ovu godinu u skladu sa novim Zakonom o budžetu, i to najkasnije do 31. marta, čime bi bio poslat signal koji ukazuje na dobro rukovođenje i preuzimanje odgovornosti za neometan rad institucija.\nSkenlan je naglasio da je usvajanje novog Zakona o budžetu prošle godine postavilo temelje za odgovorno i ciljano korištenje javnih prihoda.\nOn kaže da ova aktivnost treba biti dopunjena dodatnim korakom za jačanje fiskalne odgovornosti novim zakonom o udruženjima i fondacijama koji bi trebalo da bude usvojen na proljeće.\nSkenlan je naveo da je potrebno preduzeti dodatne konkretne korake da se olakša poslovanje u Brčkom i ojača privatni sektor kao generator ekonomskog rasta.\n“Brčko distrikt bi trebalo da u toku ove godine počne sa realizacijom vitalnih projekata u oblasti infrastrukture, kao što su luka u Brčkom, most Brčko-Gunja i vodosnabdijevanje”, rekao je Skenlan, koji je i prvi zamjenik visokog predstavnika u BiH.\nOn je istakao da očekuje da će Vlada i Skupština Brčko distrikta aktivno raditi za dobrobit cijele zajednice do posljednjeg dana trajanja njihovog mandata, saopšteno je iz OHR-a.\nSkenlan je ocijenio da je Brčkom potreban Zakon o javnom okupljanju, čime bi se Distrikt uskladio sa najboljom praksom u modernim demokratskim društvima, kao i Zakon o nacionalnim manjinama koji će omogućiti adekvatnu inkluziju svih stanovnika.\nOn je pozdravio ovosedmične razgovore o borbi protiv korupcije u kojima su učestvovali predstavnici Kancelarije pravnog atašea Ambasade SAD, Policije i Tužilaštva Brčko distrikta.\n“Ukoliko vlasti Brčko distrikta realizuju ovaj plan rada, ovo će biti godina konkretnih rezultata, čime se vraća nada da je budućnost Brčko distrikta prosperitetna, a time se građanima, posebno mlađim generacijama, daje razlog za ostanak”, kaže Skenlan.\nUKC TUZLA: OBUSTAVLJENE POSJETE ZBOG GRIPA


Izložba radova učenika o temi HIV/AIDS - Klix.ba\nIzložba radova učenika o temi HIV/AIDS\n9.7.2008. u 16:31\nIzložba u okviru projekta "Takmičenje likovnih radova i fotografija o temi HIV/AIDS-a" bit će otvorena u četvrtak 10. jula u holu Zavoda za javno zdravstvo Federacije BiH u Sarajevu, najavljeno je danas iz UNICEF-a.\nOrganizator akcije je Zavod za javno zdravstvo Federacije uz podršku Ministarstva obrazovanja FBiH. Najuspješniji radovi u kategoriji crteža i fotografija prispjeli na konkurs bit će prezentirani u prostorijama Zavoda za javno zdravstvo.\nInicijativom je bilo obuhvaćeno više od 80 osnovnih i srednjih škola u Federaciji BiH. Učenici su na taj način imali prilike da prikažu svoja znanja i izraze stavove po pitanju problematike HIV/AIDS-a kao i života osoba s HIV-om i postojeće stigme i diskriminacije koja je povezana s AIDS-om u našem drustvu, navodi se u današnjem saopćenju UNICEF-a.\nKroz aktivno sudjelovanje prilikom izrade materijala, diskusije i informiranje o temi kroz štampani info materijal, mladi su unaprijedili znanja, životne vještine i svijest o zaštiti od HIV-a.\nAkciju je finansijski podržao UNICEF novcima Švedske agencije za međunarodni razvoj (SIDA).\nAutori najuspješnijih radova, po ocjeni stručnog žirija, bit će nagrađeni mobilnim telefonima i foto aparatima kao i brojnim utješnim nagradama.\nAkcije tog tipa trebalo bi da postanu tradicionalne u narednim godinama.\nItalija bi mogla odbiti izručenje Crnogorca Brčića Hrvatskoj\n09.07.2008. u 16:32


SIMETRIČNI KORACI PROTIV TRKE U NAORUŽANjU | SRNA\nSIMETRIČNI KORACI PROTIV TRKE U NAORUŽANjU\nMOSKVA, 9. SEPTEMBRA /SRNA/ - Ruski ministar odbrane Sergej Šojgu pozvao je danas na "simetrične korake" radi sprečavanja trke u naoružavanju raketama u Evropi.\nSaopštenje je objavljeno nakon što su Rusija i Francuska razgovarale u formatu "dva plus dva". Dvije strane su diskutovale o strateškoj stabilnosti, izjavio je ministar spoljnih poslova Sergej Lavrov.\nLavrov je izjavio da je Rusija ponovila da neće razmjestiti rakete nigdje ukoliko ne budu postojali američki projektili.\n"Naš stav je dobro poznat i više puta ga je potvrdio predsjednik Vladimir Putin. Mi nećemo razmjestiti takve sisteme u regionima osim ako tamo ne bude sličnih američkih sistema", rekao je Lavrov na konferenciji za novinare.\nNjegov sagovornik, francuski ministar spoljnih poslova Žan-Iv Le Drijan, pozvao je da Pariz i Moskva zajedno rade na stvaranju arhitekture strateške stabilnosti u Evropi, prenio je "Sputnjik".\n"Definitivno moramo raditi na obnavljanju strateške stabilnosti u Evropi kako bismo kreirali novu arhitekturu koju je predložio predsjednik Francuske Republike, pošto Evropa nikada neće biti bezbjedna ako ne budemo imali jasne i snažne odnose sa Rusijom", naglasio je Le Drijan.


BANjALUKA, 11. APRILA /SRNA/ - Pravni ekspert Siniša Karan izjavio je danas da sankcije koje je Velika Britanija uvela predsjedniku Republike Srpske Željki Cvijanović i srpskom članu Predsjedništva BiH Miloradu Dodiku predstavljaju udar na dva simbola Srpske - predstavnika njenih građana i predstavnika Srpske u zajedničkim institucijama BiH.\nKaran je naglasio da predsjednik Srpske simbolično predstavlja i izražava jedinstvo Republike Srpske, dok je srpski član Predsjedništva, na vrlo specifičan način, simbol Srpske u zajedničkim institucijama.\nOn je podsjetio da je član Predsjedništva iz reda srpskog naroda iz Republike Srpske jedna od ključnih funkcija za zaštitu vitalnog nacionalnog interesa entiteta.\n"Sankcije su napad na građane Republike Srpske, na izbornu volju svih njenih građana koji su na izborima izabrali predsjednicu Srpske i člana Predsjedništva. Napad je to i na politiku koja se zove zaštita interesa Republike Srpske. Ovo je napad na politiku koja štiti Ustav Srpske u okviru ustavne pozicije BiH", rekao je Karan za RTRS.\nPrema njegovim riječima, sankcije Dodiku i Cvijanovićevoj su udar na sve one koji žele da sačuvaju federalni status Srpske, njenu samostalnost, kao i na politike koje se proteklih 27 godina bore za Republiku Srpsku.\nKaran je ocijenio da su ove sankcije trebale pokazati kako će proći svi koji se bore za Republiku Srpsku, ističući da je ovo napad onih koji su srušili ustavni sistem BiH i Srpske prije 26 godina neustavnim prenosom nadležnosti i napad onih koji od BiH žele napraviti takozvanu građansku unitarnu državu.\n"Republika Srpska ima cijenu i moramo svi biti ponosni na predsjednika Srpske i srpskog člana Predsjedništva BiH. Najbolja mjera ispravnosti vaše politike danas je količina mržnje svih onih koji su protiv Srpske", rekao je Karan.\nKaran je zaključio da je to i dokaz svima koji nisu vjerovali ili su sumnjali šta bi to bilo u takvoj državi.\n"Ovako bi prošao svaki Srbin u Srpskoj i svaki njen građanin u državi kakvu su zamislili oni koji sada silom da udaraju na izbornu volju građana i na Republiku Srpsku", poručio je Karan.


Arhiv Jugoslavije - Fondovi iz perioda nakon 1945. godine\nFondovi iz perioda nakon 1945. godine\nDinamika prijema građe\nFondovi iz perioda do 1945. godine\nFondovi uništeni tokom NATO bombardovanja 1999. godine\nPopis ustanova čija građa nije preuzeta\nIako je arhivska građa iz perioda posle 1945. godine obimna, sačuvanost građe pojedinih fondova, naročito do 1953. godine, nije zadovoljavajuća. Kao ilustracija rečenog može poslužiti primer fonda AJ-50 Predsedništvo vlade FNRJ, u kome, pored ostalog, nedostaju zapisnici i materijali sa sednica vlade.\nS druge strane, fond AJ-507 Savez komunista Jugoslavije veoma je dobro sačuvan za pomenuti period i predstavlja značajnu dopunu, a često i osnovni izvor za izučavanje događaja iz jugoslovenske istorije posle 1945. godine.\nTokom NATO bombardovanja, u noći 2/3. aprila 1999, uništena je arhivska građa 5 fondova koji su bili dislocirani u zgradi Saveznog ministarstva unutrašnjih poslova (4 kompletno, a jedan delimično).\nStanje fondova iz ovog perioda u Arhivu nije zadovoljavajuće jer veliki broj fondova nije arhivistički obrađen, odnosno nisu urađeni inventari. Ipak, istraživačima je omogućeno njihovo korišćenje, jer za najveći broj fondova postoje privremeni sumarni popisi.


Sud: Gucati u pritvoru, optužen za zastrašivanje svedoka, odmazdu i povredu tajnosti | Insajder TV - Više od vesti\nSud za zločine OVK u Hagu potvrdio je da je predsednik Udruženja veterana OVK Hisni Gucati smešten u sudski pritvor u Ševeningenu, nakon što je danas uhapšen u Prištini. Prethodno je Tužilaštvo ovog suda saopštilo da je Gucati uhapšen po njihovom nalogu.\nU saopštenju suda navodi se da je Gucati optužen za "krivična dela protiv pravosuđa, odnosno zastrašivanje svedoka, odmazde i povrede tajnosti postupka, prema Krivičnom zakonu Kosova".\nPre tri dana, tužilac Džek Smit upozorio je da će krivično goniti sve koji odaju identitet svedoka ili objave informacije koje bi mogle otkriti ko su svedoci.\nPripadnici Euleks-a priveli su danas i zamenika predsednika Organizacije ratnih veterana OVK Nasima Haradinaja, dok je juče uhapšen Saljih Mustafa protiv koga je objavljena prva potvrđena optužnica Specijalizovanog tužilaštva Kosova .\nPredsednik Kosova Hašim Tači izjavio je danas da će se Specijalnom sudu odazvati svi koji budu pozvani i da nema potrebe za spektaklima kao što su pretres prostorija i hapšenje predsednika i potpredsednika Organizacije veterana OVK.\nOn je rekao da građani Kosova i celog sveta očekuju da će specijalizovane komore dati odgovarajući, profesionalni i transparentan odgovor na "monstruozne" navode, poput insinuacija o trgovini ljudskim organima u kojoj je učestvovala OVK ili "Žutoj kući".\n"OVK je bila dobrovoljni pokret, deo građanskog otpora i posvećenosti slobodi i nezavisnosti Kosova i kao takva je prepoznata od međunarodne zajednice. To je bio primer saradnje sa međunarodnom pravdom, počevši od Unmik sudova, Tribunala za bivšu Jugoslaviju u Hagu, Euleksa, lokalnih sudova, a sada u petom nivou pravde u posleratnom Kosovu, Specijalizovanim većima", rekao je on.\nKako je naveo "niko od onih sa kojima su obavljeni razgovori ili su optuženi nije izbegao da odgovara pred nadležnim pravosudnim organima".\nOcenio je da je curenje dokumenata Specijalnog tužilaštva kršilo legitimitet suda u očima građana, narušilo imidž države Kosovo i prava potencijalnih optuženih i da je njihovo objavljivanje neprihvatljivo i dodao da nijedan potencijalni optuženi neće izbeći pravdu.\n"Stoga procenjujem da nema razloga za ekspedicije ili spektakularne akcije. Mora se poštovati integritet i dostojanstvo svakog građanina. Ceo svet zna da je Kosovo bilo žrtva. OVK i sav narod Kosova suočili su se sa genocidom i etničkim čišćenjem", rekao je on.\nDodao je da je "Kosovo uvek bilo i biće na strani istine, saradnje, pravde i međunarodnog prava, odlučno da izgradi demokratsku, pravnu i multietničku državu, domovinu svih svojih građana".


Naš umetnički kutak se nalazi u Beogradskom naselju Senjak, u prijatnom okruženju sa velikim svetlim prostorijama i pogledom na Adu Ciganliju gde organizujemo umetničke radionice i kurseve. Pero Art Centar Beograd ima kurs crtanja i slikanja, kurs ikonopisa, kurs kaligrafije, slikanje na svili, crtanje i slikanje za decu a u pripremi je apstraktna umetnost.\nVII Izložba polaznika Pero Art Centra - 27. april 2022. u 19 časova\nSa velikim zadovoljstvom možemo da najavimo da će se godišnja izložba polaznika Pero Art Centra ove godine održati u prelepom ambijentu Kuće kralja Petra I na Senjaku. Otvaranje izložbe je 27. aprila u 19 časova.\nMA Suzana Vukićević, profesor…\nMA Dušica Pejić, profesor…


Ministar finansija u Vladi Republike Srbije Siniša Mali najavio je da će sutra početi isplata 30 evra novčane podrške svim punoletnim državljanima Republike Srbije.\nTo je mera koja se sprovodi u okviru trećeg paketa podrške privredi i građanima u cilju ublažavanja posledica pandemije, a novac će prvo biti uplaćen penzionerima i primaocima novčane socijalne pomoći.\nU ponedeljak, 1. novembra, naši najstariji sugrađani, kao i primaoci novčane socijalne pomoći mogu da očekuju uplatu u iznosu od 30 evra na svojim računima. Ostalim punoletnim građanima koji su ispunili uslove za ovaj vid novčane podrške države, novac će biti uplaćen 2. i 3. novembra. Ukupno, reč je o više od 5,7 miliona građana, od čega 1,6 miliona penzionera. Svako će dobiti po 3.527 dinara, rekao je Mali.\nOn je pojasnio da je navedenih 30 evra drugi deo pomoći iz maja ove godine, kada je građanima takođe bilo uplaćeno po 30 evra, a podsetio na to da je i sredinom decembra meseca planirana isplata novčane pomoći u iznosu od 20 evra, takođe za sve punoletne građane.\nPrema njegovim rečima, podrška građanima Srbije je kontinuirana i pored 30 evra u novembru, građani će dobiti i po 20 evra u decembru mesecu.\nNaravno, kao što smo i obećali, naši najstariji sugrađani će početkom sledeće godine dobiti još po 20.000 dinara novčane pomoći, istakao je ministar.\nOn je ponovio da građani koji su se u maju mesecu prijavili za novčanu pomoć u iznosu od dva puta po 30 evra, ne treba da se prijavljuju za dodatnu novčanu pomoć od 20 evra, jer će im ona biti automatski uplaćena u decembru.\nTakođe, kako je dodao, ni korisnici penzija, primaoci novčane socijalne pomoći i lica u Zavodu za izvršenje krivičnih sankcija ne treba da se prijavljuju jer će novac dobiti bez podnošenja prijave.\nOstali punoletni državljani Srbije, koji imaju prebivalište na teritoriji Republike Srbije i važeću ličnu kartu i koji se prethodno nisu prijavili za dva puta po 30 evra, a sada žele da dobiju dopunsku novčanu pomoć u iznosu od 20 evra u dinarskoj protivvrednosti, ili koji su u međuvremenu stekli pravo na pomoć, bilo da su postali punoletni ili dobili državljanstvo, prebivalište ili ličnu kartu, moći će da se prijave na portalu Uprave za trezor, idp.trezor.gov.rs, u periodu od 15. do 30. novembra, precizirao je Mali.\nOn je objasnio i da će građanima koji su, nakon što su dobili prvi deo novčane pomoći od 30 evra u maju mesecu, promenili banku i ugasili račun, u prvobitnoj banci biti otvoren namenski račun na koji će im biti uplaćen drugi deo novčane pomoći.\nMinistar je naglasio da su ove mere pomoći deo trećeg paketa podrške privredi i građanima u cilju ublažavanja posledica pandemije, i podsetio na to da su sva tri paketa vredna oko osam milijardi evra, odnosno oko 17,3 odsto BDP, te da su ti paketi spasili srpsku privredu.\nUspeli smo, kako je istakao, da očuvamo proizvodne kapacitete i radna mesta, tako da je nezaposlenost u Srbiji danas na nivou na kom je bila i pre pandemije.\nNismo dozvolili da se teret krize prelije na građane, a nismo dozvolili ni da se naruši privredni ambijent. Pomogli smo i građane i privredu i zaista mogu da kažem da sam veoma zadovoljan kako su sprovedena sva tri paketa podrške, rekao je ministar i naglasio da država, po sada već ustaljenoj praksi, sve svoje obaveze ispunjava u dan i u dinar.\nMali je poručio da je država pokazala svoju snagu u teškim, kriznim vremenima za ceo svet, te da se još jednom potvrdilo da građani mogu da računaju na svoju zemlju.


Povoljna bezbjednosna situacija | Palelive.com\nPočetna Regija Han Pijesak Povoljna bezbjednosna situacija\nHAN PIJESAK – Bezbjednosna situacija na području opštine Han Pijesak je povoljna, a teških krivičnih djela nije bilo u dužem vremenskom periodu, konstatovano je danas na sastanku ministra unutrašnjih poslova Republike Srpske Radislava Jovičića sa rukovodstvom opštine i policijske stanice u ovoj lokalnoj zajednici.\nJovičić je danas na Han Pijesku, poslije sastanka sa načelnikom ove opštine LJubivojem Šupićem i komandirom lokalne Policijske stanice Milankom Đerićem, rekao novinarima da je saradnja lokalne vlasti i policije dobra, te da nema većih krivičnih djela.\nMinistar je dodao da je na sastanku bilo riječi o kampanji MUP-a pod nazivom “Birajte život bez oružja” ili “Žetva dva”, ističući da je svima u interesu da ima što manje nelegalnog oružja.\nJovičić je napomenuo da na ovom području zimski uslovi traju duže i da će zbog toga posebna pažnja biti posvećena bezbjednosti saobraćaja kroz saradnju policije i službi za održavanje puteva.\nOn je rekao da je svrha njegove posjete Han Pijesku da upozna policijske službenike o određenim promjenama pravilnika koje radi kabinet resornog ministarstva o sistematizaciji i organizaciji radnih mjesta, o Zakonu o policijskim službenicima u smislu poboljšanja uslova rada, kao i nabavci nove opreme za policijske službenike.\nJovičić je naveo da u pojedinim policijskim stanicama u Republici Srpskoj nedostaje određen broj policijskih službenika, te da će biti obezbijeđena budžetska sredstva za plate pripadnika MUP-a, kako bi ta radna mjesta bila popunjena licima koja su završila policijsku školu.\nNačelnik Šupić istakao je da Policijska stanica na Han Pijesku dobro sarađuje sa lokalnom vlasti i da je bezbjednosna situacija na visokom nivou, te da nema teških krivičnih djela.\nPrethodni članakMrkva i peršun\nNaredni članakBezbjednost u opštini na zadovoljavajućem nivou


Vesti online / Vesti / Svet / Mađari ne fermaju EU, formirali Savez za odbranu!\nMađari ne fermaju EU, formirali Savez za odbranu!\nLideri srednjeevropskih zemalja osnovali su savez za odbranu svojih država i svog načina života, izjavio je u nedelju mađarski premijer Viktor Orban komentarišući nedavni samit o izbegličkoj krizi u Beču.\nMađari se okreću sebi\nLideri srednjeevropskih zemalja, kako je rekao Orban u intervjuu za mađarski radio, "odlučni su da ne upadnu u zamku nekoliko drugih evropskih zemalja, koje se možda neće ni prepoznati za nekoliko godina".\nOrban smatra da je napravljen napredak po pitanju migracija, prenosi mađarska agencija MTI.\nEvropljani digli glas\n* "Mi ćemo da se branimo, vi kako hoćete"\n* Hrvatska podiže žicu na granici sa Srbijom i BiH?\n- Evropljani su podigli svoj glas i mnogi se sada usuđuju da govore. Nakon 40 godina komunizma, navikli smo se na ideju da je sloboda govora moguća jedino zapadno od nas - rekao je Orban.\n- Ljudi sada govore da problemi postoje, a da rešenja nisu dobra. Problemi su sve veći i zahvatili su privatne živote ljudi, jer je javna sigurnost ugrožena - dodao je Orban.\nZapadni Evropljani, naglasio je mađarski premijer, sada shvataju da smeju da kažu šta misle i da ih političari ne mogu da priušte da zanemare njihovo mišljenje. - Elite ne mogu držati oči i uši zatvorene o pitanju od osnovne važnosti - ocenio je Orban.\n- Sada je jasno da smo bili u pravu - rekao je Orban ocenivši da su se oni koji su "napadali" Mađarsku prethodne godine zapravo plašili njenog "načina razmišljanja", ali je sada jasno da je taj način mišljenja bio opravdan.\nSVET "EU se prodala Turskoj"


Apartman Laura Beograd | Iznajmljivanje Apartmana Beograd Centar\nApartman Laura Beograd – NAJPOVOLJNIJA PONUDA APARTMANA U BEOGRADU\nApartman Laura Beograd – Apartmani na dan u Beogradu – Lux Laura studio apartman u centru Beograda nalazi se u neposrednoj blizini glavnog gradskog Terazija, hotela Moskva, Trga Republike i ostalih gradskih znamenitosti.\nZbog svoje dobre loakcije u krugu od 300m nalazi se veći broj bitnih znamenitosti centra Beograda.\nNalazi se na 4 spratu zgrade sa liftom. S obzirom da je dvorišno orijentisan, kompletno LUX opremljen i uređen novim nameštajem i opremomom, pružice vam kompletan ugođaj i zadovoljstvo.\nIznajmljivanje apartmana Beograd Centar LUX Laura apartman u centru Beograda je opremljen, LED LCD TV, kablovskim kanalima,FREE WI-FI, sefom za bezbedno odlaganje laptopa, minibarom, aparatom za espreso, aparatom za čaj, klimatizacijom, grejanjem, parketom od luksuznog drveta, staklenom tuš kabinom i kupatilom u luksuznom drvetu, antialergijskim i antiasmatičkim dušekom i jastukom, fenom za kosu, papučama, toaletnim priborom, kompletnom hotelskom kozmetikom, kišobranom.\nNedaleko od apartmana nalazi se javna gradska garaža (PARKING) u kojoj možete ostaviti svog ljubimca uz cenu od 1 eur na sat. Budite naš gost i bicete veoma zadovoljni ugođajem koji vam pruža naš apartman u srcu Beograda.\nIznajmljivanje Apartmana Beograd centar – Laura DELUXE apartman Beograd pruža kompletan ugođaj i komfor za goste koji dolaze u Beograd radi posla ili radi obilaska srpske prestonice.\nApartman Laura Beograd – Rezervišite ga na vreme – Apartmani Beograd!\nVaš apartman u centru Beograda Laura LUX studio – FeelBelgrade stan na dan\n*Unesite rešenje: 1+6=


Zajednička sednica vlada Srbije i Grčke na proleće u Solunu\nBeta 31. januara 2017. 13:25\nPredsednik Vlade Srbije Aleksandar Vučić izjavio je danas da je zahvalan Grčkoj na podršci koju pruža Srbiji na evropskom putu i što nije priznala Kosovo, ali je naglasio da prijateljstvo treba ojačati boljim ekonomskim odnosima, te najavio održavanje zajedničke sednice vlada dve zemlje.\nVučić je na konferenciji za novinare posle sastanka sa premijerom Grčke Aleksisom Ciprasom u Beogradu, rekao da su Srbija i Grčka imaju tradicionalno dobre prijateljske odnose, ali da u poslednjih sedam godina nije bilo sastanka na nivou premijera što treba promeniti.\n„Dogovorili smo zajedničku sednicu vlada u Solunu, na proleće, gde će se pripremiti konkretne mere o zajedničkoj saradnji i formirati timove da urade mnogo toga i pokažemo gradjanima šta je to što možemo da uradimo da bude na korist i jednog i drugog narode“, rekao je Vučić.\nOn je ocenio da je neophodno produbljivanje ekonomske saradnje, ukazujući da je trgovinska razmene nedovoljna i da je prošle godine iznosila oko 337 miliona evra.\nPo njegovim rečima, u budućnosti se može povećati izvoz poljoprivrednih prehrambenih proizvoda, a neophodno je izgradjivanje bolje pruge koja bi spajala Beograd i Solun i omogućila da teretni saobraćaj na toj deonici bude „ispod 30 sati“. „Mislim da bi time naše železnice imale više stotina miliona zarade i pospešili bismo trgovinsku razmenu“, dodao je Vučić. On je kazao i da je cilj da putnički železnički saobraćaj poveže Solun i Beograd za šest sati.\nVučić je kazao da je turizam takodje važan i to ne samo za odlazak gradjana Srbije u Grčku, koja im je prva destinacija, već naglasio da postoji velik rast grčkih turista u Srbiji.\nPremijer je rekao da će Srbija i Grčka saradjivati i po pitanju migrantske krize, a zahvalio je i na brojnim investicijama Grčke u Srbiju.\nPo rečima Vučića, Srbija podržava učešće Grčke u Berlinskom procesu.\n„Potpuno sam uveren da ćemo uspeti i umeti da donesemo novim sastancima da naše dve zemlje još čvršće i snažnije krenu u zajedničku budućnost“, rekao je Vučić.\nPremijer Grčke Aleksis Cipras izjavio je da se budućnost Balkana gradi saradnjom i uzajamnim poštovanjem i da Srbija ima ključnu ulogu za mir i stabilnost u regionu, izmedju ostalog, kroz dijalog s Prištinom.\nCipras je na konferenciji za novinare posle razgovora s premijerom Vučićem izrazio zabrinutost zbog „zvukova nasilja“ koji se javljaju na „osetljivom“ području Balkana i rekao da su mir i stabilnost u regionu cilj i Srbije i Grčke.\n„Zajedno smo istakli da budućnost Balkana može biti izgradjena na osnovu medjunarodnog prava, uzajamnog poštovanja, dijaloga i saradnje, a ne izazivanjem i nerazumnim radnjama vezanim za nepoštovanje medjunarodnih ugovora. Verujem da na Balkanu nema više mesta za takve stvari i da to ne pomaže evropskom putu regiona“, izjavio je Cipras.\nAtina, dodao je Cipras, aktivno će podržavati nastojanje Srbije da postane članica Evropske unije i ostaće pri svom stavu po pitanju Kosova.\nCipras je danas izjavio i da je preduslov za rešavanje spora Grčke i Makedonije oko imena želja obe strane da se nadje rešenje.\n„Mi smo tokom poslednjih godina pokazali strpljenje vredno pažnje i želimo da rešimo problem, ali teško je doći do rešenja ako neko insistira na neprijateljskim stavovima i pokazuje nacionalističku težnju koja se ne slaže sa našim stavovima“, kazao je Cipras u Beogradu.\nUpitan da li bi Srbija mogla da pomogne u rešavanju spora Grčke i Makedonije oko imena te države, Vučić je kazao da je Srbija mala zemlja da bi rešavala svetska pitanja, ali da bi u slučaju kada bi je neko pitao bila spremna da učestvuje u tim razgovorima.\n„Mala smo mi zemlja da bismo preuzimali na sebe ulogu da rešavamo velika pitanja… Ako nas budu pitali da pomognemo spremni smo, ali se nećemo gurati“, rekao je Vučić.


Lipovac Tanasković (Narodna stranka): Rešenje za Lazarevac je nova fabrika vode\nBeta 6. oktobra 2021. 18:30\nNarodna stranka ocenila je danas da se u Lazarevcu uvode restrikcije vode, dok se u isto vreme u Lipovačkoj šumi, prema njihovim rečima, „rasipa 10 litara pijaće vode u sekundi, što traje već dve i po godine“.\nKako se navodi u saopštenju Narodne stranke, predsednica beogradske Odborničke grupe te stranke Marina Lipovac Tanasković, rešenje za vodosnabdevanje Lazarevca mogla bi da bude izgradnja nove fabrike pijaće vode „Makiš tri“.\n„Dok se to ne dogodi, trebalo bi iskopati bunare. U Lazarevcu je voda najskuplja po glavi stanovnika u celom Beogradu, a po skupoći je druga u čitavoj Srbiji, posle Novog Sada“, rekla je Lipovac Tanasković novinarima u Lazarevcu.\nOna je istakla da je Narodna stranka više puta ukazala javnosti na „curenje velikih količina pijaće vode u Lipovačkoj šumi“, ali da vodovod i gradska vlast nisu ništa preduzeli da to zaustave.\nLipovac Tanasković je istakla i da vlast, „umesto da rešava probleme, samo ponavlja obećanja gradjanima da će ih rešiti“.\n„Zamenik gradonačelnika Goran Vesić je već u izbornoj kampanji i on, kao i ostali funkcioneri Srpske napredne stranke, obećava gradjanima sve što žele da čuju, pa je tako Lazarevčanima obećao tri bunara za vodu za 60 dana, a potom i još dva bunara“, rekla je Lipovac Tanasković.\nOna je navela da „vlast ne zanima to što Lazarevac nema vodu, što se Bor guši od zagadjenog vazduha, niti što će biti ugrožena životna sredina na širokom području zapadne Srbije ako kompanija ‘Rio Tinto’ otvori rudnik litijuma kod Loznice“.


RTV Subotica • Redakcija TV Subotica • 16. novembar 2021. • 15:59 •\nPokrajinski sekretar za privredu i turizam dr Nenad Ivanišević sastao se sa direktorkom Sektora preduzetništva Privredne komore Srbije Brankicom Simanić, s kojom je razgovarao o unapređenju ženskog preduzetništva i uspostavljanju efikasnijih mera podrške tom važnom privrednom sektoru, s posebnim osvrtom na novi ciklus konkursa u 2022. godini.\nTema današnjeg sastanka bila je i predstojeće potpisivanje sporazuma o saradnji, sa ciljem zajedničkog organizovanja „otvorenih dana“ posvećenih preduzetništvu i ranjivim kategorijama u toj oblasti. Jedan od važnih aspekata ovog susreta svakako je razmena iskustava, znanja i primera dobre prakse, te zajedničko delovanje u vidu institucionalne podrške preduzetništvu.\n„Preduzetništvo kod žena nije odlika pola, već osobe koja želi da se bavi time, pa je ova oblast za nas veoma značajna. U toku ove godine pomogli smo ženskom preduzetništvu u tri segmenta, a prvi je konkurs na kome smo izdvojili 20 miliona dinara, s tim što smo kao uslov postavili i kriterijum da su žene upravitelji u preduzeću, a vodilo se računa i o broju angažovanih žena. Prvi put smo sa Razvojnim fondom napravili zajedničku kreditnu liniju kojom su podržane žene u turizmu. Na svim konkursima Sekretarijata, čija je vrednost preko 200 miliona dinara, više od 40 odsto učesnika su žene, što je veoma značajno“, istakao je dr Ivanišević.\nOn je dodao da se nastavljaju razgovori o saradnji sa Privrednom komorom Srbije, uzimajući u obzir njihova iskustva, te da će u predlogu budžeta biti opredeljena sredstva za poseban konkurs namenjen podršci ženskom preduzetništvu.\nCilj Sektora preduzetništva PKS jeste rad na unapređenju i razvoju preduzetništva u Srbiji, u okviru dve organizacione jedinice – Stručne službe za podršku Parlamentu preduzetnika i Kancelarije za preduzetništvo.\nBranislava Simanić iz Privredne komore istakla je da je na teritoriji Vojvodine evidentirano oko 55.000 preduzetnika, od kojih je preko 20.000 žena. Ona je posebno istakla Sekciju za žensko preduzetništvo PKS, koja umnogome nastoji da utiče na ekonomsko osnaživanje preduzetnica u Srbiji i promociju razvoja ženskog preduzetništva, pomažući im da nastupaju na sajmovima, plasiraju svoju robu i usluge na strana tržišta, uz organizaciju čitavog niza besplatnih edukacija i insistiranje na digitalizaciji poslovanja i inovativnosti.\nSimanićeva je dodala da je formiran i Sektor za omladinsko preudzetništvo, kako bi se podstakao što veći broj mladih da započnu sopstveni posao, da otvaraju nova radna mesta i prihoduju u Republici Srbiji.\nNa današnjem sastanku razgovaralo se i o zajedničkom nastupu privrede i privatnog sektora Republike Srbije i AP Vojvodine na predstojećem Sajmu preduzetništva, u martu 2022. godine u Novom Sadu, u organizaciji Pokrajinskog sekretarijata za privredu i turizam, uz podršku Novosadskog sajma. Tim povodom će Privredna komora Vojvodine aktivno učestvovati u pripremi te sajamske manifestacije, uz učešće privrednika iz zemlje i regiona, organizovanje edukativnih radionica, B2B susreta i drugih vidova javnog nastupa.


Kojić: Ne garantujem titulu! | BN\nKojić: Ne garantujem titulu!\nFudbaler Partizana Nemanja Kojić rekao je da su za bodovnu prednost crno-belih u odnosu na Crvenu zvezdu najzaslužniji Danko Lazović i Petar Škuletić.\nFudbal 17.02.2015 | 14:20\nPartizan je u zimskom prelaznom roku ostao bez Danka Lazovića koji će karijeru nastaviti u Peking Enterprajzu, i Petra Škuletića, koji je potpisao za Lokomotivu iz Moskve. Crno-beli će tako u nastavku Superlige Srbije u napadu moći da računaju jedino na Kojića i Ivana Šaponjića.\nTakođe, bivši napadač Rada istakao je i da će oni koji su ostali u klubu "gristi" na svakoj utakmici.\n"Poptuno neočekivano, u roku od samo pet dana, konkurencija u napadu je prepolovljena. Sada sam ja taj koji jedini ili najviše mora da (po)vuče 'kola' u završnici", rekao je Kojić za Goal Srbija. "Nije mi strana ovakva situacija, jer sam svojevremeno u Radu bio jedini špic, a tada mladi Uroš Đurđević mi pomagao koliko je\nstizao i mogao. Ali, jeste mi čudna, s obzirom na to 'Građevinari' nisu uvek morali da pobede, a Partizanu se i remi računa kao neuspeh".\nOn je istakao da su upravo Lazović i Škuletić najzaslužniji za osvajanje titule jesenjeg prvaka.\n"Dovoljno je reći da su njih dvojica zajedno skupili 20 golova i 10 asistencija u prvenstvu. Oni su nas dogurali do jesenje titule. Ovih šest bodova prednosti u odnosu na Crvenu zvezdu najviše su Dankovo i Petrovo delo. Kako onda da nam ne nedostaju? Možda bi na proleće bili još bolji, a možda ne bi ponovili jesen. Nikada nećemo saznati, niti imamo vajde od kukanja", istakao je Kojić.\nPotpredsednik Partizana Milorad Vučelić je prošle nedelje izjavio da je prodajom Lazovića i Škuletića titula stavljena na kocku.\n"Ne mogu znati da li ćemo osvojiti titulu, biti drugi ili treći, uzeti samo Kup ili ostati bez ičega. Garantujem samo da ćemo mi koji smo ostali 'gristi' za svaki bod, do poslednjeg sekunda zadnje utakmice. Obećali smo to jedni drugima", kazao je Kojić.\nPartizan je prvi deo Superlige Srbije završio na prvom mestu na tabeli sa 38 bodova, šest više od drugoplasirane Crvene zvezde.\nTakmičenje u domaćem šampionatu nastavlja se narednog vikenda utakmicama 16. kola, a Partizan u subotu dočekuje Voždovac.


Toplica pod kontrolom - Grad Prokuplje\nNa reci Toplici na teritoriji Opštine Prokuplje postavljeno je više od 4000 džakova sa peskom i napravljeni su bedemi na svim kritičnim tačkama. Tokom noći očekuje se porast nivoa reke Toplice ,koji sada na našem području iznosi 140 centimetara,a nivo redovne odbrane od poplava je na 170 centimetara.\n– Vodosnabdevanje građana će biti uredno,a do isključenja je došlo kako bi se zaštitio ovaj deo vodosistema – objasnio je Paunović.\n– Imamo spremna još 1500 džakova sa peskom,za ojačanje bedema,ako to bude potrebno,i naručeno je još 60 kubika peska – objašnjava Aleksandar Simonović direktor JKP „Hammeum“.\n– Naše mašine bile su angažovane na raščišćavanju korita Rastovničke reke od granja koje bujica donosi do mosta na ovoj reci i tako dolazi do pravljenja čepa i plavljenja mosta – kazao je Simonović i naglasio da su tokom dana dvaputa uspešno intervenilali.\nNa zasedanju Štaba za vanredne situacije Opštine Prokuplje je istaknuto izuzetno zalaganje radnika ovog javnog preduzeća,i volontera,ali i samih žitelja naselja u kojima su podignuti bedemi.\n– Smatram da je po prvi put na vreme i vrlo kvalitetno organizovana odbrana kritičnih tačaka i da to treba da nam bude primer za sve naredne godine – rekao je Paunović.


Ne možemo mimo sveta, regulativa za električna vozila nužna - Auto - Dnevni list Danas\nPočetna » Auto » Ne možemo mimo sveta, regulativa za električna vozila nužna\nMiloš Petrović, predsednik Asocijacije uvoznika vozila i delova Srbije\nNe možemo mimo sveta, regulativa za električna vozila nužna\nS obzirom da je tema ovogodišnjeg Sajma automobila u Beogradu „Težnja ka nultoj emisiji gasova“ priča o električnim automobilima će i ovoga puta imati veoma značajnu, slobodno se može konstatovati i centralnu ulogu tokom diskusija i razmatranja na koji način u Srbiji što uspešnije realizovati smanjenje emisije štetnih gasova.\n1Piše: N. D. 24. marta 2018. 20.15\nPrema rečima Miloša Petrovića, predsednika Asocijacije uvoznika vozila i delova Srbije, uvoznici novih vozila zastupaju najčistije i najsavremenije ekološke automobile koji ne zagađuju čovekovu okolinu. – Srbiju su prepravili polovni automobili. Svakako da ne možemo ljudima zabraniti da voze jeftine automobile, ali moramo im pomoći da njihova vozila budu bezbedna – ističe Petrović. On dodaje da osiguravajuća društva isplaćuju stotine miliona evra za štete koje izazivaju polovni automobili koji se uvoze u Srbiju, jer se ti automobili uvoze slobodno a da se ne proveravaju prilikom uvoza. – Poseban problem predstavlja što ti automobili zagađuju životnu sredinu, te će jedna od stručnih konferencija na ovogodišnjem sajmu biti posvećena električnim vozilima – kaže Petrović i dodaje da će ona biti održana u utorak, 27. marta, u 12 sati. On naglašava da u Srbiji ne postoji regulativa za električna vozila ali da po tom pitanju „nećemo moći mimo sveta“. – Verujem da će sledeće godine veliki broj izlagača ponuditi električna vozila, a da ćemo mi do tada urediti mrežu elektropunjača u Srbiji koja trenutno ne postoji – naglašava Petrović. Pored formiranja infrastrukture za električne automobile potrebno je razviti i sistem subvencija kako bi se pospešila njihova kupovina. Države u regionu subvencionišu kupovinu električnih automobila pa tako primera radi u Hrvatskoj finansijska podrška za tu vrstu vozila dostiže i do 8.000 evra.\nInače, najviše električnih automobila prodaje se u četiri najbogatije zemlje Evrope. Prema podacima sajta EurActiv.rs, na vrhu liste po broju vozača električnih automobila je Norveška, koja na 100 novih automobila proda 29 električnih. Norveška ima bruto domaći proizvod (BDP) po stanovniku 64.000 evra, što je dvaput više od proseka Evropske unije. Na drugom mestu je Holandija, koja ima 40.900 evra BDP-a po stanovniku i gde električni automobili čine svega šest odsto prodatih novih automobila. Iza nje je Švedska, sa 46.600 evra BDP-a po stanovniku i 3,6 odsto prodatih električnih automobila. Iako ima veći BDP po stanovniku, u Švajcarskoj električni automobili čine samo dva odsto ukupnog broja prodatih novih vozila. Na petom mestu je Belgija, sa 1,7 odsto prodatih automobila na struju. U šest zemalja Francuskoj, Nemačkoj, Velikoj Britaniji, Austriji, Finskoj i Portugalu između 0,5 i 1,5 odsto vlasnika automobila poseduje električni auto, dok je u ostalim članicama Evropske unije taj udeo blizu nule. I pored toga što se najviše električnih automobila prodaje u četiri najbogatije zemlje Evrope, uzročna veza bogatstva i posedovanja tih vozila daleko je od pravolinijske.\nProizvođači automobila objašnjavaju da električna vozila čine više od jedan odsto registrovanih novih automobila samo u zemljama koje imaju BDP po stanovniku veći od 30.000 evra. Nasuprot tome, tamo gde je BDP po stanovniku manji od 17.000 evra, uključujući centralnu i istočnu Evropu, električnih automobila skoro da nema. Prodaja električnih automobila na globalnom nivou znatno je povećana zahvaljujući Kini, koja je najveći svetski kupac tih vozila.\nVeća potražnja za električnim automobilima zabeležena je i u Norveškoj i Švajcarskoj, gde je u prvoj polovini 2017. godine prodato 42,6 odsto više „čistih“ vozila. U Nemačkoj je prodaja električnih kola povećana za 134 odsto, u Francuskoj za 46 odsto, a u Velikoj Britaniji 9,9 odsto.\nelektrični automobili, sajam automobila\nKako je Grčka postala groblje polovnih vozila-zagađivača\n24. marta 2018. u 20.50\nTačno! “ Srbiju su prepravili polovni automobili“ Razlog O svemu važnom odlučuju politički Debili.\n“ U Srbiji ne postoji regulativa za električna vozila ali da po tom pitanju „nećemo moći mimo sveta“ Zašto ne? Po svim drugim pitanjima Srbija uporno i istrajno dokazuje da može mimo sveta. Samo ne znamo kako da saznamo do kad će Srbija moći mimo sveta.??? Ukapirao i napisao pre pola veka čovek koji se nije bavio politikom već posmatranjem-analizom političara; „Prokletstvo savremenog sveta su školovani idioti“\nRazmnožili se, ima ih na svim nivoima u svim državama, ali u Srbiji najbolje uspevaju, kao korov na loše obrađenoj njivi.


Kurs i obuka - kako se sprovodi zastupanje u stečaju\nKako se sprovodi zastupanje u stečaju\nKurs i obuka - kako se sprovodi zastupanje u stečaju - Audio verzija\nDa bi zaposleni i rukovodioci u pravnim službama različitih privrednih subjekata mogli uspešno da deluju u postupcima pred privrednim sudovima, potrebno je da budu upoznati sa temama koje će se obrađivati dok se odvija kurs i obuka - kako se sprovodi zastupanje u stečaju, te se smatraju ciljnom grupom na koju je usmerena ova edukacija. Ona bi, takođe mogla da bude vrlo korisna i stečajnim upravnicima, direktorima i osobama koje su zadužene za valjano funkcionisanje privrednih društava, ali i advokatima i svim ostalim pojedincima koje zanima oblast na koju se pomenuti program odnosi.\nZainteresovani se mogu prijaviti na seminar lično, dolaskom u najbližu poslovnicu Obrazovnog centra Akademije Oxford, preko telefona ili slanjem poruke odgovarajuće sadržine na mejl adresu organizatora. Tom prilikom je potrebno da navedu svoje ime, prezime, tačan datum rođenja i broj mobilnog ili fiksnog telefona, na koji mogu da budu kontaktirani radi davanja daljih obaveštenja. Kada se završi registracija prijavljenih, sprovešće se zvanični upis na edukaciju, kome su svi kandidati obavezni da prisusutvuju i da ovlašćenom službeniku predaju odgovarajuću dokumentaciju. Na vreme će biti informisani šta ona treba da obuhvata, kao i gde će se i u koje vreme odvijati pomenuta procedura.\nPrilikom upisa, kandidati će se izjasniti o načinu na koji žele da pohađaju predavanja, te će tako izbor osoba koje su prijavljene kao fizička lica moći da bude grupna obuka i kurs - kako se sprovodi zastupanje u stečaju, kada nastavu zajedno pohađa više polaznika. Veličina grupe je, zapravo vrlo precizno određena, jer je to važan uslov njenog uspešnog funkcionisanja, te je naglašeno da ona ne sme imati više od 8 članova, ali da istovremeno ne može da se oformi dok za ovakav tip edukacije ne bude zainteresovano minimalno četvoro kandidata. Smatra se da bi u prisusutvu više ili manje polaznika bio ugrožen kvalitet obrazovnog rada, to jest dinamična interakcija između samih kandidata, te njihova komunikacija sa nadležnim stručnjakom. Kako grupa obično obuhvata osobe različitih godina, profesija, interesovanja, potreba i načina života, osnovano se pretpostavlja da bi svakome od njih odgovarao drugačiji raspored rada. Budući da nije moguće svima izaći u susret, predviđeno je da datum za startovanje programa, te termine i učestalost odvijanja časova odredi koordinator za nastavu u odgovarajućoj poslovnici navedene institucije. Bilo kakvi prigovori polaznika u vezi sa tim se neće uzimati u obzir, te će oni morati da se prilagode naznačenom planu delovanja i obučavaju se prema njemu sve vreme sprovođenja seminara.\nOsobama koje žele da nastavu prate u paru, to jest zajedno sa još jednim kolegom namenjen je poluindividualni model rada, koji podrazumeva jedan fleksibilan koncept rasporeda. Reč je o tome da ovi polaznici mogu prvo zajednički da definišu termine i tempo rada koji im najviše odgovaraju, te da se u vezi sa time dogovore sa svojim profesorom i ovlašćenim predstavnikom organizatora. Ukoliko se svi učesnici u obrazovnom procesu saglase sa iznetim predlozima, raspored će postati validan i koristiće se tokom cele edukacije.\nPojedinačnim kandidatima na raspolaganju je i individualni seminar - kako se sprovodi zastupanje u stečaju, tokom koga ovlašćeni profesor podučava samo jednog polaznika. Usled toga je moguće edukaciju oblikovati prema potrebama konkretne osobe, omogućiti joj da radi ritmom koji joj odgovara, te da tako usvaja predviđena znanja. Moći će i da ostvari neposrednu komunikaciju sa svojim profesorom i da od njega traži dodatna objašnjenja i tumačenja, ukoliko za tim bude bilo potrebe. Uzevši u obzir mali broj učesnika u obrazovnom procesu, moguće je napraviti raspored rada koji će svima odgovarati, te će se dotični kandidat sa ovlašćenim predavačem i koordinatorom za nastavu u datom predstavništvu organizatora dogovoriti oko termina i ritma sprovođenja časova, kao i u vezi sa datumom početka kompletnog programa.\nBilo da se obučavaju u grupi, u paru ili pojedinačno, polaznici mogu predavanja da prate online, to jest preko interneta. Tada su obavezni da na svoj računar blagovremeno instaliraju specijalni tip softvera, što je prilično jednostavan postupak, te će moći da ga obave samostalno sledeći naznačena uputstva. Ukoliko se to ne dogodi, te im bude bila potrebna stručna pomoć, mogu se obratiti nekome iz ekipe tehničke podrške u ma kojoj poslovnici navedene institucije. Kandidati se mogu opredeliti i za klasičnu nastavu i, prema definisanim terminima dolaziti u najbliže predstavništvo organizatora i edukovati se u tamošnjim prostorijama opremljenim prema svim standardima savremenog obrazovanja.\nSpecijalno za polaznike koji rade u nekom preduzeću i žele da pohađaju pomenuta stručna predavanja kreiran je korporativni kurs i obuka - kako se sprovodi zastupanje u stečaju, koji se sprovodi prema posebnim pravilima. Radi se o tome da ovi kandidati, ukoliko se opredele za klasične časove, ne moraju samo da ih pohađaju u namenskim prostorijama neke poslovnice pomenute institucije, već nastavu mogu da prate i u kompaniji za koju rade, kao i na svakom drugom mestu gde se predavanja mogu odvijati na adekvatan način. Vreme kada će seminar da počne, te termine i ritam sprovođenja časova kako za polaznike koji rade na standardni način, tako i za one koji se edukuju online, što je takođe moguće, odrediće sporazumno koordinator za nastavu u određenom predstavništvu pomenute institucije i osoba koja zvanično predstavlja konkretnu firmu.\nŠta tačno izučava obuka i kurs - kako se sprovodi zastupanje u stečaju?\nDa bi se polaznici na jedan sveobuhvatan način upoznali sa konkretnom problematikom, ovlašćeni predavači će ih na predavanjima kojim započinje seminar - kako se sprovodi zastupanje u stečaju najpre uputiti u pojam privrednih subjekata. Objasniće da on uključuje privredna društva i preduzetnike, kao pravna i fizička lica, koja obavljaju određenu delatnost u cilju ostvarivanja odgovarajuće materijalne dobiti. Napomenuće i da postoje različite forme privrednih društava, to jest, ortačko, komanditno, akcionarsko i društvo sa ograničenom odgovornošću, te da se ona mogu povezivati na osnovu kapitala, ugovora ili mešovito, a organizacija može biti u vidu koncerna, holdinga, grupe društva ili nekog drugog oblika.\nNa časovima koji slede govoriće se o zastupanju privrednih subjekata, te će polaznici saznati da se ono može sprovoditi na osnovu ugovora o agenturi, a mogu ga vršiti i organi konkretnog subjekta, odnosno zaposleni u odgovarajućem pravnom licu. Kandidatima će biti objašnjeno da zastupanje zapravo obuhvata obavljanje pravnih radnji u ime konkretnog privrednog društva ili preduzetnika u pravnom prometu sa nekim pravnim ili fizičkim licem, te u postupcima pred sudovima i drugim organima. Profesori će istaći da prema pravnoj teoriji postoje dva tipa zastupnika privrednih subjekata i objasniti da slobodno osoblje predstavljaju fizička lica koja istupaju na osnovu zakona, akta društva ili suda. Napomenuće i da vezani zastupnici deluju na osnovu ovlašćenja koja dobijaju od direktora ili predsednika društva i često se definišu samim statutom.\nSvim prisutnima na časovima koje uključuje kurs i obuka - kako se sprovodi zastupanje u stečaju biće predstavljene i vrste privrednih zastupnika, te će ovlašćeni stručnjaci govoriti o zakonskim, statutarnim i zastupnicima određenim aktom suda i navesti njihova ovlašćenja i način funkcionisanja. Zatim će polaznike upoznati sa statusom punomoćnika, koji se temelji na izjavi volje zastupanog lica. Objasniće da davaoci punomoćja, zapravo na puomoćnika prenose deo ovlašćenja koje po zakonu ili statutu imaju u trenutku davanja ove zvanične saglasnosti. Između ostalog, predavači će navesti i da se punomoćje može dati poslovno sposobnom fizičkom ili pravnom licu, te da ugovor u vezi sa tim mora biti u pisanom obliku. Naznačiće i da punomoćnik može da preduzme samo one radnje za koje je ovlašćen, a ukoliko je dobio opšte punomoćje, može samo da obavlja poslove koji spadaju u redovno funkcionisanje društva.\nZatim će biti reči o vrstama punomoćja koje su definisane zakonom, pa će ovlašćeni stručnjaci objasniti šta podrazumeva opšta, posebna i poslovna punomoć, te ona po zaposlenju i punomoć koja se odnosi na profesionalne posrednike na tržištu kapitala. Govoriće takođe i o punomoći trgovačkog putnika, koji je ovlašćen da u ime društva obavlja isključivo poslove vezane za prodaju robe. On van sedišta organizacije koja ga je ovlastila pronalazi mušterije, prikuplja ponude, obavlja posredničke poslove i nastoji da se konkretni poslovni ugovor realizuje, ali nema dozvolu da vrši naplatu ili zaključuje odgovarajuće poslovne sporazume. Predavači će definisati i šta tačno znači punomoć po zaposlenju, a zatim se posebno baviti prokurom, kao posebnom vrstom trgovačke pomoći. Stoga će objasniti da ona predstavlja pisano ovlašćenje za preduzimanje svih poslova u ime društva, osim onih koji se odnose na nekretnine. Prisutnima će takođe biti napomenuto da prokurista može biti neko izvan privrednog društva, ali i osoba koja je u njemu na neki način angažovana, a govoriće se i o posebnim vrstama ovog ovlašćenja.\nDok traje obuka i kurs - kako se sprovodi zastupanje u stečaju, ovlašćeni stručnjaci će govoriti o odvijanju postupka u privrednim sporovima, te će definisati nadležnosti određenih učesnika u njemu, položaj i prava zastupnika pravnog lica, njegovog punomoćnika, te onih koji istupaju u ime preduzetnika. Zatim će se baviti stečajnim postupkom, čiji je primarni cilj kolektivno namirenje stečajnih poverilaca unovčavanjem imovine dužnika. S tim u vezi definisaće ko može da pokrene stečajni postupak, ko tačno u njemu učestvuje, ko su nadležni organi tokom njegovog sprovođenja, a govoriće i o pravnom položaju stečajnog upravnika, samom toku postupka, stečajnoj i deobnoj masi i ostalim bitnim pitanjima vezanim za navedenu temu.\nNa narednim predavanjima polaznici će saznati sve o zastupanju kod zaključenja pravnih poslova u oblasti privrede, a nadležni predavači će im objasniti i koje posledice može da izazove situacija kada određeno privredno društvo zastupa neovlašćeno lice. Završni deo edukacije namenjen je dikusiji sa kandidatima u vezi sa naznačenom problematikom, tokom koje će profesori davati odgovore na pitanja i navoditi moguća rešenja za sporne okolnosti. Tako će se u potpunosti upoznati sa zakonom definisanim pravilima kojima se reguliše zastupanje pred privrednim sudovima tokom različitih tipova postupaka, a biće im predstavljena i aktuelna sudska praksa. Polaznici će znati kako se sprovodi zastupanje u parnicama koje su posledica stečaja, te za koje poslove je tačno zadužen stečajni upravnik.\nKada i na kom mestu se odvija stručni seminar - kako se sprovodi zastupanje u stečaju?\nKandidati koji budu želeli da ovlašćeni stručnjak samo njima drži časove moći će u priličnoj meri da utiču na svoj raspored časova. Tačnije rečeno, biće im omogućeno da, uz saglasnost svog predavača i koordinatora za nastavu u instituciji organizatora preciziraju kada će individualni kurs i obuka - kako se sprovodi zastupanje u stečaju da startuje, te kojim danima i u koliko sati će se održavati predavanja. Ovi polaznici će, tokom nastave uživati u maksimalnoj posvećenosti nadležnog profesora i tokom nastave neće biti nimalo pasivni, već će naprotiv sve vreme biti podsticani da se uključe u diskusiju, iznose svoje mišljenje i stavove, saglasnost ili osporavanje onoga što je rečeno, jednom rečju da sa svojim predavačem ostvaruju aktivnu i kvalitetnu komunikaciju. Na taj način će ostvariti predviđene obrazovne rezultate i zacrtane ciljeve kursa, budući da će imenovani stručnjak na osnovu interaktivnih metoda rada uvideti u kom pravcu treba da usmeri svoju predavačku delatnost. Tako će edukaciju dotičnih kandidata učiniti potpunom i učvrstiti njihove kompetencije vezane za oblast koja se obrađuje.\nPriliku da definišu svoj raspored rada imaće i dvoje prijavljenih koji će zajedno da pohađaju predavanja, to jest da se obučavaju prema pravilima poluindividualne nastave. Oni će se prvo između sebe, a potom i sa svojim predavačem i koordinatorom za nastavu u određenoj poslovnici naznačene institucije dogovoriti kada seminar počinje, te kojim danima i u koliko sati će se sprovoditi časovi. Funkcionišući kao partneri u obrazovnom radu, dotični kandidati će nove informacije vezane za datu temu usvajati prateći izlaganja ovlašćenog stručnjaka, ali će svoja znanja moći da prošire i prodube i kroz međusobne razgovore, sučeljavanje stavova i razmenu mišljenja i iskustva koje su stekli.\nOni koji budu želeli da prisustvuju časovima koji se odvijaju u dinamičnom i izrazito aktivnom okruženju, imaće mogućnost da to ostvare, te da rade zajedno sa još nekoliko kolega. Pravilima je definisano da grupna obuka i kurs - kako se sprovodi zastupanje u stečaju može da se organizuje za minimum četiri, a najviše za osam osoba. Na osnovu prakse zaključeno je, naime da je uspostavljanje kvalitetne i bogate interakcije znatno otežano u prisustvu manjeg ili većeg broja polaznika, te je pomenuta veličina grupe ocenjena kao optimalna. Polaznici koji se opredele za ovakav pristup moraju biti obavešteni da neće imati nikakvu mogućnost da utiču na svoj raspored rada, s obzirom na to da se pretpostavlja da bi svakome od njih odgovarali drugačiji termini i tempo sprovođenja časova, kao i datum za početak kompletnog programa. Nemoguće je, dakle utvrditi plan delovanja koji će svima u potpunosti odgovarati, pa će tako članovi grupe, uz činjenje manjih ili većih ustupaka morati da se obučavaju prema satnici koju bude precizirao koordinator za nastavu u odgovarajućem predstavništvu naznačene obrazovne institucije.\nKao što je rečeno, kandidati koji su na edukaciju prijavljeni pojedinačno mogu da se obučavaju individualno, grupno ili u paru, a pored toga imaju i opciju pohađanja časova online ili na klasičan način. U prvoj varijanti nastavu će pratiti preko interneta, a imaće obavezu da pre toga na svoj kompjuter instaliraju tačno određenu vrstu softvera, što će po svoj prilici moći da urade samostalno, pošto se radi o prilično jednostavnom informatičkom zadatku. No, za sve koji u tome ne budu uspeli u svakoj poslovnici organizatora obezbeđena je adekvatna tehnička podrška.\nPredavanja koja se odvijaju na standardni, frontalni način zainteresovani polaznici će dolaziti prema utvrđenom rasporedu u moderno opremljene prostorije najbližeg predstavništva navedene obrazovne institucije.\nU situaciji kada se na ovu nastavu prijave zaposleni u nekoj kompaniji, održava se korporativni seminar - kako se sprovodi zastupanje u stečaju, koji je takođe moguće pratiti online ili uživo. Treba ipak naglasiti da ovde časovima koji se odvijaju na klasični način prijavljeni mogu da prisustvuju u namenskim prostorijama određene poslovnice organizatora, u svom radnom okruženju, kao i na svakoj drugoj lokaciji gde postoje tehnički uslovi za neometani i kvalitetni tok obrazovnog procesa. Vreme i ritam održavanja predavanja, kao i termin za startovanje kompletnog programa zajednički će da odrede ovlašćeni predstavnik institucije organizatora i osoba koja zvanično reprezentuje konkretnu firmu.\nNa koji naćin je organizovan kurs i obuka - kako se sprovodi zastupanje u stečaju?\nOsobe koje nastavu prate kao pojedinci, a žele da rade na klasični način imaće obavezu da dolaze u najbliže predstavništvo pomenute institucije i tamo pohađaju časove u prijatnom ambijentu, u prostorijama opremljenim prema svim savremenim standardima. Oni koje, međutim zanima online obuka i kurs - kako se sprovodi zastupanje u stečaju predavanja će pratiti preko interneta, te će zbog toga morati da na svoj kompjuter instaliraju namenski softver. Ako to ne uspeju samostalno da urade, moći će svakako da se obrate za pomoć informatičarima, zaposlenim u svakoj poslovnici organizatora.\nSvi koji budu želeli da se edukuju u paru, mogu da se odluče za poluindividualnu obuku, kada će im biti omogućeno da odrede datum početka nastave, ali i termine i učestalost sprovođenja časova. Tako će, ukoliko predloženi raspored odobre nadležni profesor i koordinator za nastavu u pomenutoj instituciji, moći lakše da se organizuju i nove obaveze uklope u vršenje svojih ostalih dužnosti.\nU ponudi je i individualni oblik praćenja časova, kada se oni praktično održavaju samo za jednog poaznika. On može da radi sistematično, pošto ni sa kim ne mora da usklađuje svoje delovanje, te ima priliku da napreduje tempom koji mu odgovara. Profesor pažljivo prati njegov rad, usmerava ga i upućuje, pa tako ima jasnu sliku o učinku svoje predavačke aktivnosti. Ovi polaznici mogu da navedu koji im termini i ritam odvijanja nastave najviše odgovaraju, te kada bi bilo najzgodnije da individualni seminar - kako se sprovodi zastupanje u stečaju počne, ali njihov predlog moraju da odobre nadležna lica, to jest predavač i zvanični predstavnik organizatora organizatora.\nPojedinačni kandidati mogu da se odluče i za grupnu edukaciju, kada najmanje četvoro, ali ne više od njih osmoro zajedno prati predavanja, međusobno se pomažu, sarađuju i razmenjuju informacije i iskustva. Navedena veličina grupe se mora strogo poštovati, pošto manji ili veći broj polaznika može da ugrozi kvalitet obrazovnog rada i onemogući kvalitetno usvajanje znanja i sprovođenje efikasne interakcije. Svi koji odaberu ovaj pristup treba da znaju da će ponekad morati da sačekaju dok se grupa ne oformi, to jest dok se za to ne prijavi dovoljan broj polaznika, ali i da uopšte neće moći da utiču na raspored održavanja svojih časova. Naime, pošto nije moguće precizirati termine i ritam sprovođenja predavanja koji će svim članovima grupe savršeno da odgovara, koordinator za nastavu će precizirati plan delovanja koji bude smatrao najpogodnijim, a svi kandidati će morati da mu se prilagode i poštuju ga tokom cele edukacije.\nZaposlenima u određenim firmama namenjen je korporativni kurs i obuka - kako se sprovodi zastupanje u stečaju, koji može da se prati online ili na klasični način, kada sami kandidati mogu da odaberu između nekoliko ponuđenih lokacija na kojima će se obučavati. One, recimo uključuju određeno predstavništvo organizatora, prostor u kompaniji za koju rade ili neko drugo mesto pod uslovom da tamo ima mogućnosti za kvalitetan obrazovni rad i neometano praćenje časova. Datum kada će ovi polaznici početi sa obukom, kao i termine i učestalost sprovođenja predavanja odrediće zvanični predstavnik njihove firme i koordinator za nastavu u pomenutoj instituciji.\nKoliko je planirano da traje obuka i kurs - kako se sprovodi zastupanje u stečaju?\nPredviđeno je da teme koje ova edukacija obuhvata budu obrađene za 360 minuta, što predstavlja 8 školskih časova, a koji će se u vidu dvočasa od po 90 minuta držati tokom 4 dana.\nKandidati koji budu pohađali poluindividualni seminar - kako se sprovodi zastupanje u stečaju, kao i oni koji se opredele za individualnu nastavu imaće isti broj časova, ali će njihov raspored rada da zavisi od dogovora koji s tim u vezi postignu sa profesorom i ovlašćenim predstavnikom organizatora.\nOni za koje se sprovodi korporativna edukacija imaće takođe 8 časova, ali će njihov tempo rada da odredi predstavnik kompanije u kojoj rade i koordinator za nastavu u naznačenoj obrazovnoj instituciji.\nNavedeni plan delovanja važi zapravo samo za polaznike čiji izbor bude grupni kurs i obuka - kako se sprovodi zastupanje u stečaju, pošto tada jedino koordinator za nastavu u datoj poslovnici organizatora može da utiče na detalje obrazovnog procesa.\nSpisak gradova za kurs i obuku "Kako se sprovodi zastupanje u stečaju"


BESPLATNI SEMINAR: FUNKCIONISANJE JAVNIH SLUŽBI U USLOVIMA PANDEMIJE\nSEMINAR O FUNKCIONISANJU JAVNIH SLUŽBI U USLOVIMA PANDEMIJE\nU nastojanju da se javne službe i komunalna preduzeća našeg glavnog grada pripreme za eventualnu pandemiju gripa, pod okriljem Privredne komore Beograda u petak, 9. oktobra u prostorijama Skupštine grada (Dragoslava Jovanovića 2) biće održan jednodnevni seminar pod nazivom „Poslovanje organizacije u uslovima pandemije gripa“.\nNa ovom seminaru biće reči o očekivanjima i procenama vezanim za pandemiju gripa, ali i o kriznom menadžmentu i komunikacijama. Predavači su ekperti iz oblasti medicine, članovi Radne grupe za pandemiju Ministarstva zdravlja Srbije, kao i predstavnici konsultantske kuće Bold, čija ekspertiza pokriva polja upravljanja ljudskim resursima i profesionalnog organizovanja timova u trenucima krize.\nSeminar je besplatan, a polaznici su direktori, menadžeri i ljudi zaduženi za bezbednost na radu u beogradskim javnim komunalnim preduzećima. Nakon glavnog grada, slični seminari biće organizovani i u drugim gradovima širom Srbije, sa ciljem da se naša javna preduzeća što bolje pripreme i osposobe za funkcionisanje tokom moguće pandemije gripa.\nО pandemiji – trenutna situacija i očekivanja\nProf. Dr Branislav Tiodorovića, epidemiolog, član Radne grupe Ministarstva zdravlja za pandemiju\nFunkcionisanje organizacije u uslovima pandemije\nProf. Dr Petar Bulat, toksikolog, Institut za medicinu rada „Dr Dragomir Karajović“\nKako ljudi reaguju na krizu: prepoznati i pobediti strah\nBranko Đaković, Nikola Mirčić, Bold\n12.30 – 15.00h\nPraktični deo – Praktično uputstvo za izradu Akcionog plana rada organizacije u uslovima pandemije\n064 8153 018


Potpisujem :: AŽC smatra da novi Zakon o finansijskoj podršci porodici sa decom povećava siromaštvo već siromašnih porodica\nAutonomni ženski centar je dostavio Ministarstvu za rad, zapošljavanje, boračka i socijalna pitanja, odnosno radnoj grupi za izradu Zakona o finansijskoj podršci porodici sa decom, opšte i pojedinačne komentare na nacrt Zakona.\nNajviše promena će pretrpeti način obračuna naknada za vreme porodiljskog odsustva, što će smanjiti izdvajanja iz budžeta. Nacrt nije predvideo naknadu za nezaposlene porodilje, za čime postoji očigledna potreba. Obrazloženja predlagača koja se odnose na zloupotrebu postojećeg Zakona, kao motiv za predložene izmene, neodgovarajuća su jer nije navedeno na osnovu čega su te zloupotrebe utvrđene i u kom postupku, niti koliko ih je bilo u odnosu na ukupni broj ostvarenih prava.\nPosebno zabrinjava činjenica da se primanje dečijeg dodatka od simboličnih 2.660,00 dinara uslovljava detetovim redovnim pohađanjem škole (za decu školskog uzrasta), što potvrđuje postojanje sistemske diskriminacije dece koja žive u biološkim porodicama. Isto Ministarstvo propisuje da je naknada za troškove deteta koje se nalazi u hraniteljstvu 16.000,00 dinara. Umesto da se najsiromašniji roditelji motivišu (posebna privremena mera) da svoju decu šalju u školu povećanjem dečijeg dodatka kada deca redovno pohađaju nastavu, a posebno za decu koja pohađaju srednju školu, predloženo je uvođenje mere koja će dovesti do toga da siromašna deca postanu još siromašnija i ranjivija grupa, bez perspektive da izađu iz “začaranog kruga siromaštva”.\nAŽC veruje da će nadležno Ministarstvo, odnosno radna grupa, s dužnom pažnjom razmotriti priložene komentare.\nKomentari AŽC-a na nacrt Zakona o finansijskoj podršci porodici sa decom dostupni su ovde.\nNacrt Zakona diskriminiše žene koje obavljaju samostalnu delatnost, stavljajući ih u neravnopravan položaj po pitanju dužine odsustva radi nege trećeg i svakog narednog deteta, u pogledu visine naknade za negu deteta i u pogledu prestanka prava na naknadu. Posebno zabrinjava činjenica da se primanje dečijeg dodatka od simboličnih 2.660,00 dinara uslovljava detetovim redovnim pohađanjem škole (za decu školskog uzrasta), što potvrđuje postojanje sistemske diskriminacije dece koja žive u biološkim porodicama. Isto Ministarstvo propisuje da je naknada za troškove deteta koje se nalazi u hraniteljstvu 16.000,00 dinara. Umesto da se najsiromašniji roditelji motivišu (posebna privremena mera) da svoju decu šalju u školu povećanjem dečijeg dodatka kada deca redovno pohađaju nastavu, a posebno za decu koja pohađaju srednju školu, predloženo je uvođenje mere koja će dovesti do toga da siromašna deca postanu još siromašnija i ranjivija grupa, bez perspektive da izađu iz “začaranog kruga siromaštva”.


Kopaonik u fokusu magazina "Hello travel:Skijališta Srbije"\nIzvor\tTanjug\tnovembar 10, 2016\nBEOGRAD - Luksuzno, dvojezično izdanje magazina "Hello travel: Skijališta Srbije", u većini posvećeno našoj najpopularnijoj planini- Kopaoniku, predstavljeno je večeras, mesec dana uoči zvaničnog početka skijaške sezone.\nSpecijalno izdanje Hello travel magazina na 180 strana, u izdanju Kolor medija grupe, većinom se bavi Kopaonikom, turističkom ponudom, atrakcijama, manifestacijama koje će biti na toj planini, ali obuhvaćeni su i Zlatibor, Stara Planina i ostala zimska turistička mesta naše zemlje.\n"Mislili smo da nas čeka lak zadatak predstavljanja naših centara, ali ispostavilo se da je 180 strana premalo da prenese svu količinu zadovoljstva, adrenalina i pozitivne energije, koju pružaju srpske planine", rekao je novoimenovani direktor JP "Skijališta Srbije" Dejan Ćika.\nOn je rekao Tanjugu da, što se njegovog preduzeća tiče, "sezona može sutra da počne", jer se po završetku zimske sezone nastavljaju pripreme za narednu.\n"Možemo reći da je već počela prodaja ski pasova, u pretprodaji cena je sa 15 odsto popusta, što je jedna od pogodnosti koju pružamo ove godine skijašima. Ove sezone neće biti novih staza, ali ćemo se truditi da postojeće staze budu u perfektnom stanju", rekao je Ćika.\nKaže i da su u "Skijalištima" veoma ponosni što je Kopaonik po kvalitetu u samom vrhu ski centara u okruženju i što Tornik na Zlatiboru i Stara Planina privlače sve više ljubitelja sportova na snegu, a saglasna je i marketing menadžer "MK Mountain resort" Svetlana Kostić, koja kaže da se čini da će se ove godine na Kopaoniku oboriti svi rekordi zbog interesantnih dešavanja cele sezone.\nRekla je i da za manifestaciju "Ski opening Kopaonik" od 8. do 11. decembra mesta više nema i da je sve popunjeno u "MK Mountain resortu", kao i da kompleks "Konaci Sunčani vrhovi" baš ovog decembra slavi tri decenije od otvaranja.\nPromocija specijalnog izdanja magazina "Hello travel: Skijališta Srbije" bila je u beogradskom hotelu "88 Rooms".\n« Nastavljeni radovi na gradnji Ipsilon kraka Koridora 10 Euronews: Srbija postaje vodeća destinacija na Balkanu »\nSeks protiv sopstvene volje: Zašto muškarci ne mogu da kažu "ne"?\nDžesi Ford, doktorand sociologije na Univerzitetu u Njujorku, sprovela je studiju koja je…